Ini Sebab Kenapa Geng Dekor Kena Datang Ke Index Living Mall Sekarang!

Mencari barang-barang untuk kediaman atau pun jika anda merancang untuk memasuki rumah baru sememangnya memerlukan belanja yang besar. Tambahan pula jika barang yang ingin dibeli mempunyai kualiti yang baik, Index Living Mall yang sememangnya dikenali dengan produk berkualiti adalah gedung dekorasi dan kelengkapan rumah yang mempunyai ribuan produk di bawah satu bumbung. Paling utama kini ia melancarkan jualan penghabisan stok yang murah secara besar-besaran merangkumi hiasan ruang tamu, meja makan, set bilik tidur, kelengkapan dapur dan banyak lagi.

Paling best apabila anda boleh mendapatkan potongan sehingga 70%. Kunjungi cawangan Index Living Mall di 101 City Mall Putrajaya dan Aeon Mall Terbrau City sehingga 30 September 2018. Banyak yang boleh dijimatkan dalam tempoh penghabisan stok ini. Silap-silap anda boleh dekor satu bilik atau ruang tamu dengan hanya bajet yang sedikit tetapi berkualiti. Sebab itu IMPIANA cadangkan agar anda tidak lepaskan peluang keemasan ini yang hanya muncul sekali sahaja.

Meja kopi Napoleon hanya serendah RM200++ berbanding di tempat lain yang mungkin mencecah tiga kali ganda harga tersebut. Jom singgah di Index Living Mall berdekatan anda sebelum segalanya habis diborong!

Setiap kali tibanya penghujung tahun, kalender pastinya akan dipenuhi dengan percutian, perjumpaan keluarga dan kawan-kawan. Ia juga merupakan masa terbaik untuk merasai suasana meriah menikmati sajian di restoran-restoran yang baru di buka di Malaysia. foodpanda Malaysia pastinya tidak mahu anda terlepas peluang menerokai beberapa buah kedai makan terbaharu di kawasan tumpuan yang popular di sekitar bandar ini. Dengan pandapro, kini anda boleh membawa citarasa anda sambil menikmati diskaun tetap 25 peratus untuk bil makan di rumah anda. Nah! Inilah yang dinamakan meraikan diri dengan cara panda!

Pengarah Komersial Kanan foodpanda Malaysia, Jay Ar Juan berkata, “Kami percaya dengan apa yang dilakukan ini, ia memberikan satu pengalaman terbaik dan lebih nilai kepada para pelanggan kami. Dengan pandapro, kami membolehkan sesiapa sahaja seperti seorang yang pro. Pelan langganan ini bukan sahaja menawarkan tawaran yang menarik tetapi juga penjimatan yang hebat.”

Tambah beliau, “Akhirnya, matlamatnya adalah untuk memastikan para pengguna kami dapat menikmati makanan yang digemari tanpa perlu berbelanja besar.”

Selain itu, para pelanggan pandapro juga boleh menikmati faedah-faedah lain yang menarik termasuk:

●  Diskaun 15 peratus untuk restoran-restoran terpilih.

●  Diskaun tambahan 5 peratus untuk pesanan yang diambil sendiri di restoran-restoran yang mengambil bahagian.

●  Diskaun 20 peratus untuk pandamart bagi tempatan melebih RM45 dengan 2 baucar sebulan.

Apa yang menariknya lagi, kesemua pengguna pandapro berpeluang untuk mendapatkan tawaran diskaun ini di restoran pada senarai restoran-restoran popular antaranya Dave Deli, Santan, Carls Jr, Syed Bistro dan banyak lagi. Untuk menebus diskaun, para pelanggan pandapro perlu klik pada pilihan ‘Dine-In’ yang tersedia di aplikasi utama foodpanda dan pilih tawaran yang diingini. Setelah membuat pilihan, para pelanggan dikehendaki untuk mengimbas ID penebusan di restoran untuk pengesahan tawaran dan diskaun akan ditunjukkan semasa pembayaran. Sejujurnya ini merupakan transaksi yang mudah dan tanpa sentuh.

“Saya pasti ramai yang merindui untuk menikmati sajian di restoran semasa pandemik seperti juga restoran yang merindui untuk melayan pelanggan. Dengan adanya manfaat menikmati sajian di restoran, kami harap lebih ramai pelanggan akan mengunjungi restoran untuk menikmati sajian kegemaran masing-masing dengan orang tersayang,” kata Jay Ar lagi.

Bukan itu sahaja! Pastikan anda sentiasa bersedia dengan tawaran istimewa termasuk tawaran promosi sehingga 35 peratus untuk rakan kongsi terpilih sempena sambutan Krismas dan Tahun Baharu yang akan tiba tidak lama lagi. Tunggu apa lagi? Hanya sentuh pada aplikasi untuk melanggan pandapro dan nikmati diskaun menarik lebih daripada 700 buah restoran di seluruh negara.

Ingin lebih tahu pelbagai tips untuk dekorasi rumah? Jangan lupa ikuti kami di Telegram rasmi IMPIANA. Klik di sini.

Petaling Jaya, 31 Mei 2019 – Taobao, platform e-dagang sosial terbesar China oleh Alibaba Group, dan Atap.co, platform rekaan dalaman rumah termuka di Malaysia, hari ini melancarkan Taobao Home Experience Centre di The Square, Jaya One, Petaling Jaya, Selangor. Pusat membeli-belah perabot berkonsepkan ‘New Retail’ ini adalah hasil kerjasama dengan Jiyoujia, saluran kelengkapan rumah dan hiasan dalaman di Taobao, yang memperkenalkan pelbagai produk perabot yang berkualiti tinggi dan bergaya kepada para pelanggan di Malaysia dalam format yang inovatif.

Jiyoujia diasaskan pada tahun 2015, menawarkan pelbagai produk kelengkapan rumah yang dipilih dengan teliti daripada jutaan barangan di platform Taobao. Ia memberi focus kepada produk yang berkualiti tinggi dan rekaan perabot mengandingkan fungsi dan nilai estetika yang semakin popular dikalangan penguna di Malaysia.

Mengulas di pelancaran hari ini, Mickey Xiong, Pengarah Taobao dan Tmall World untuk pasaran Asia Tenggara & Hong Kong berkata, "Pelancaran hari ini sekali lagi mengesahkan komitmen kami untuk bekerjasama dengan para perniaga di Malaysia dan memberi khidmat pelanggan yang lebih baik melalui inovasi digital. Kami amat gembira bekerjasama dengan Atap.co untuk membawa Taobao Home Experience Centre ke Malaysia, di mana kami melihat permintaan untuk produk kelengkapan rumah dan perabot yang berkualiti semakin meningkat tahun ke tahun. Kami yakin dengan format ‘New Retail’ ini dan perkhidmatan yang disesuaikan, pusat ini akan memberikan pengalaman membeli-belah yang mudah dan baharu kepara para pelanggan di Malaysia. "

Experience Centre ini mempunyai keluasan 4500 kaki persegi dan akan memberi peluang kepara para pembeli di Malaysia untuk melihat, menyentuh dan mencuba produk dari Jiyoujia, terutamanya barangan yang besar, sebelum membuat pembelian dalam talian, atau mencari inspirasi untuk melengkapkan rumah idaman mereka.

KEPONG, 11 Oktober 2017: Telah berlangsungnya satu sesi perkongsian bersama media terhadap pembangunan terbaru yang diajukan oleh Trinity Group yang terletak di Kepong. Kondominium yang diberi nama Lemanja ini menempatkan 2 blok dan setiap satunya mempunyai 40 tingkat.

Terdapat 4 pelan lantai yang berbeza iaitu dari saiz 960 kaki persegi hingga yang paling besar 1,173 kaki persegi. Tawaran kepelbagaian pelan lantai ini bertujuan memenuhi permintaan yang pelbagai. Di samping itu juga, bangunan kondominium ini bakal menjadi bangunan ikonik dan mendominasi latar pemandangan Kepong.

Sesi perkongsian yang membincangkan keseluruhan konsep dan reka bentuk telah dikendalikan oleh Principal VERITAS Architecture Sdn. Bhd. iaitu En. Ng Yiek Seng. Menurut pereka, keseluruhan binaan yang bercirikan moden ini bertujuan memberi nafas baru kepada kawasan sekitarnya.

Lengkap dengan kemudahan infinity pool, gym, club house dan juga landskap indah menjadikan kondominium ini antara kediaman yang harus dimiliki dan berpatutan berbanding pembangunan lain di sekitarnya.

Perincian binaan seperti yang dicadangkan pada ruang club house  dan lobi, lebih mengetengahkan konsep industri. Konsep ini di pilih kerana rekaannya yang ringkas namun masih kelihatan mewah. Namun tidak pada landskap nya yang lebih bersifat organik. Ia bertujuan membentuk movement dan memastikan setiap ruang yang diteroka bagikan memberi sebuah pengalaman yang berbeza.

Projek yang dijangka bakal sempurna pada 2021 ini telah 50% terjual daripada unit yang disediakan. Dalam masa terdekat, Trinity bakal dibuka kepada umum fasa yang berikutnya.


Zaman Dah 2022 Dah, Tak Perlu Dah Pergi Ke Pejabat. Duduk Rumah Je.

Bermulanya pada tahun 2020, dunia telah mengalami pandemik Covid-19 yang telah menyebabkan ramai orang hilang pekerjaan, hilang hubungan sillaturrahim dan yang paling sedih adalah, hilang nyawa orang tersayang. Tapi hari ini, saya bukan hendak bercakap tentang Covid-19 tapi tentang cara bekerja pada waktu itu. Pada ketika itu, banyak syarikat yang akan menyuruh pekerja mereka untuk melakukan pekerja dari rumah atau dalam bahasa inggeris, “work from home”. Jadi, untuk memudahkan dan membuat berasa selesa semasa bekerja di rumah, bermulalah ada yang telah melakukan pejabat di rumah mereka dan banyak design-design yang menarik ada untuk mendekorasikan pejabat di rumah. Oleh kerana itu, saya akan menerangkan atau memberitahu tips-tips untuk mencipta pejabat di rumah.

Baiklah, tips yang pertama adalah,

MENCARI LOKASI YANG SESUAI DI DALAM RUMAH ANDA.

Okay, ini penting kerana kita haruslah mencari lokasi yang sangat bagus dan sistematik dalam rumah kita untuk dijadikan khas sebagai pejabat. Sebagai contoh, cari lah kawasan yang luas dan dekat dengan pencahayan, kalau duduk di apartment, berdekatan dengan permandangan luar atau lain-lain. Tetapi, kalau macam saya, saya lebih memilih kawasan yang berdekatan dengan ruang tamu dan dapur. Sebab apa? Sebabnya jikalau kita sedang bekerja dan ada orang datang, kita boleh terus membuka pintu dan untuk dapur pula, kalau tengah bekerja dan tiba-tiba lapar atau dahaga, boleh terus.

Tips yang kedua adalah,

MEMBELI KERUS YANG SELESA UNTUK RUMAH PEJABAT ANDA.

Keselesaan semasa bekerja adalah penting kerana ia dapat memberikan kita fokus yang tinggi dan mampu melancarkan lagi pekerjaan kita. Oleh itu, kerusi adalah perkara utama. Anda perlu mencari kerusi yang mempunyai melengkung di belakangnya atau kerusi yang ada roda dibawahnya itu. Tapi, pastikan kerusi anda itu besar yang mampu menyokong keseluruhan belakang dengan selesa.

Tips yang terakhir adalah,

MENGHIASI TUMBUH-TUMBUHAN DI DALAM RUMAH PEJABAT ANDA.

Tumbuh-tumbuhan ini adalah perkara yang bergantung kepada seseorang individu. Walaubagaimanapun, tumbuhan ini mampu membuatkan anda membau haruman yang sangat wangi dan memberi oksigen yang bagus untuk anda. Jadi pada masa anda bekerja, waktu yang sama juga, anda mendapat sesuatu yang berkhasiat. Tambahan lagi, tumbuhan dapat meng-rilis kan stres anda.

Kesimpulannya, mencipta rumah pejabat ini, adalah perkara yang bagus kerana kita tidak tahu, sedang kita berehat di rumah, ada sahaja kerja yang diberi oleh bos. Oleh sebab itulah, mencipta rumah pejabat ini adalah sesuatu idea yang bernas untuk kita semua.

Selepas beberapa tahun, sudah tentu akan ada masalah yang timbul dengan peralatan di rumah. Salah satu benda yang terkesan ialah kelajuan kipas siling. Mungkin ada yang pernah menghadapi situasi ini ; walaupun sudah dibersihkan dan dibuang segala habuk pada bilahnya, kipas masih lagi terasa perlahan dan panas.

Nota : Didalam posting nya, Encik Helmee telah memfokuskan pada kipas siling jenama KDK atau Panasonic jenis 5 bilah.

LANGKAH #1
Perhatikan bahagian bawah kipas tersebut, ada 2 bahagian :-

LANGKAH #2
Tanggalkan ring pada kipas siling tersebut dengan memusing mengikut arah “open” kemudian tanggalkan.

LANGKAH #3
Buka bahagian sensor, ada 3 skru (buka menggunakan Phillips screwdriver)

LANGKAH #4
Tanggalkan 2 wayar socket.

LANGKAH #5
Tanggalkan board kipas dengan menolak clip pada board.

LANGKAH #6
Alat yang diperlukan ;

LANGKAH #7
Desolder capasitor lama (di bahagian bawah board)

LANGKAH #8
Tanggalkan capasitor lama.

LANGKAH #9
Kemudian masukkan capasitor baru.

LANGKAH #10
Solder semula kaki kapasitor baru dan patahkan bila selesai. (kaki yg berlebihan)

LANGKAH #11
Board yg telah siap diganti capasitor.

LANGKAH #12
Pasang semula board pada kipas. (sambung semula socket wayar)

LANGKAH #13
Hidupkan suis kipas siling anda dan rasai perbezaan kelajuan nya.
Jangan lupa untuk pasang semula penutup sensor ya.

p/s ; anda boleh dapatkan kapasitor baru di hardware atau kedai barangan elektrik dengan harga lebih kurang RM2 sahaja.
SELAMAT MENCUBA DAN SEMOGA BERJAYA!

1. Lepas ukur, tandakan tempat drill. Perlu pakai mata skru yang besar sebab skru barn door ni tebal dab panjang.

2. Dah siap pasang railing, ukur roda nak skru dekat pintu

4. Pasang handle. Handle ni sebenarnya handle cabinet dapur, tapi kami buat handle pintu.

5. Tambah menarik, buat design pintu bentuk chevron. Kayu MDF

Terdapat banyak jenis dan bentuk mop di pasaran. Ia bukan sekadar hanya untuk tujuan reka bentuk. Rupa-rupanya, setiap satu mempunyai kegunaan yang berbeza. Sebab itu, tak mustahil, dalam satu rumah nada ada lebih dari 2 jenis mop. Tapi, sebelum itu pastikan kegunaan atau aktiviti yang akan dilakukan bagi menentukan jenis mop yang bersesuian.

Secara tradisionalnya, lebih ramai memilih string mop di Malaysia. Ia mungkin disebabkan harganya murah dan lebih cepat menyerap disebabkan oleh diperbuat dari tali kapas. Mop jenis ini juga sesuai untuk pelbagai kegunaan dan permukaan. Namun perlu ingat, pastikan ia dibersihkan dan jemur kering setiap kali penggunaan. Jika tidak, ia akan mengundang bau tidak enak

Kebiasaanya, mop rata atau flat biasanya mempunyai pad pakai buang atau boleh digunakan semula yang melekat padanya. Sebaiknya pilih dari jenis fabrik mikro. Mop rata kain menjadi pilihan kerana ia lebih mudah digunakan terutamanya bagi tugasan harian. Tambahan, ia tidak memerlukan tenaga yang banyak untuk memerah atau mengendalikan mop jenis ini. Jika anda ingin membersihkan sudut atau ruang berbucu, pilihan mop rata adalah tepat

Untuk membersihkan permukaan jubin atau tidak rata, mop yang tersedia kepala span adalah pilihan terbaik. Walaubagaimanupun, penjagaan dan kebersihan pada kepala span perlu diperincikan. Jika tidak kering dengan betul dan kotor, ia boleh menjadi transit penyebaran bakteria dan kuman. Selain dari itu, penjagaan yang salah akan menyebabkan kepala mop cepat rosak

Bentuk seperti mop rata, namun bahagian fabriknya mempunyai butiran kasar untuk memudahkan habuk di sapu. Jenis mop ini hanya sesuai untuk kegunaan kering sahajaSTRIP MOP

Bentuknya sama mop tali namun fabriknya bebentuk kepingan tali. Tidak mempunyai daya resapan yang tinggi seperti mop tali kapas namun cepat mengering.


Ini Cara Buat Booster Tanaman Dari Kangkung

Natural farming (NF) merupakan salah satu kaedah pertanian secara mampan dengan menggunakan sumber semulajadi yang berada di sekeliling kita seperti mikroorganisme, enzim serta baja yang dihasilkan sendiri dengan menggunakan tumbuhan dan haiwan.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali

Daun kunyit kuning dan tak subur, lelaki ini kongsi cara tanam dan perawatannya. Pokok kunyit adalah antara tanaman yang sering menjadi pilihan untuk dijadikan tanaman halaman rumah. Pokok kunyit ini adalah salah satu pokok dapur yang wajib ada dekat rumah. Tak semestinya ada tanah baru boleh tanam pokok kunyit.

Pokok kunyit yang mempunyai banyak kegunaan untuk masakan, kecantikan dan kesihatan menjadikan ia pokok wajib ditanam halaman rumah. Tapi nak tanamnya memang cabaran, jika salah cara, habis pokok daun kunyit rosak tapi jika betul pasti merimbun!

Ikuti perkongsian lelaki ini tentang pengalaman tanam pokok daun kunyit. Hasilnya memang menjadi dan subur! Saya juga baru je belajar menanam daun kunyit guna Polly beg ni baru sangat dalam 4 hingga 5 bulan lebih kurang.

Senang cerita kunyit suka sejuk maksudnya redup kalau bawah matahari terus tanpa hujan kurang siram tanah kering dia akan kuning.ini pengalaman saya tanam atas tanah yang terdedah matahari,pokok jarak-jarak dan tak rapat tak ada perlindungan. kawasan matahari petang memang terik. Kalau matahari pagi lebih baik dan ia mampu bertahan tapi daun kunyit agak terbakar hujung-hujung tapi masih boleh digunakan.

Pindah dalam polly beg letak tepi rumah, teduh bawah pokok rambutan tempat ni memang sejuk dan matahari pagi daun lebih lebar daun lebih hijau dan saya hanya guna baja urea kalau ada nasi basi saya letak sikit-sikit je kat tanah dia pas tu gembur-gemburkan.

Tanah yang digunakan

Sekam bakar
Sabut kelapa halus (cocopaet)
Nisbah 3 cocopaet 1 sekam bakar
Alhamdulillah Dari 3-4 pokok kini saya mendapat 37 pokok.

GUNA TANAH COCOPAET
Guna cocopaet ni sebenarnya senang. Saya pun baru tahu kita tak perlu siram selalu sebab tanahnya memang sentiasa lembab dan bila musim hujan dia tak terlalu terendam air dan dia tak akan mampat so akar senang bercambah pokok jadi besar daun pun besar-besar geram tengok sukanyaaaaa.

POTONG BATANG JIKA ADA POKOK YANG LAYU DAN ROSAK
Ok lagi satu dalam 10 pokok yang kita tanam mesti ada salah satunya layu bantut dan mati. Jadi saya korek isinya dan lihat masih cantik keras tak membusuk jadi saya biarkan saja alhamdulillah dah keluar tunas baru.

Jika ada pokok anda yang layu dan mati semua daun potong sahaja batang dia insyaallah dia akan tumbuh semula kalau isinya tak akan membusuk.

Jika isinya membusuk baik buang je. Gemburkan tanah jika tanah dah mengeras eloknya tukar tanah jika tak sesuai

TANAM KUNYIT SKALA BERSAR
Jika kita lihat bagai mana orang tanam kunyit berskala besar berekar-ekar tapi cantik dan subur walaupun terdedah pancaran matahari pada pandangan saya sebab ia rapat dan tanahnya lembab x terlalu kering. Pembajaan yang bagus kerana mereka memang pakar. Tanah bersesuaian, tanah gembur dan perairan yang bagus.

BELAJAR PENGALAMAN SENDIRI TANAM KUNYIT
Puas juga saya cuba cari di YouTube mencari bagaimana menanam kunyit tapi semua menunjukkan cara menanamnya sahaja tapi tidak cara perawatan dan kawasan yang sesuai. Susah sebenarnya mendapatkan ilmu jika tak ada yang ajar, apa yang saya dapat semua dari pengalaman sendiri. Belajar dari kesilapan dan usaha sampai dapat.

Selamat mencuba!

Kredit: Azizi Manap

Vertical landscape selain menjadi elemen menarik sesebuah landskap, ia juga merupakan ruang tambahan bagi anda yang memiliki kawasan yang terhad namun ingankan kehijauan. Selain vertical landscape, trellis juga punya manfaat yang sama. Selain itu juga, kebiasaanya ia digunakan sebagai habitat tanaman menjalar.

Bagi anda yang mempunyai kebun atau kitchen garden, selain penyediaan struktur seperti pergola sebagai sokongan untuk tanaman menjalar seperti kacang panjang, petola, timun dan sebagainya trellis juga merupakan pilihan terbaik

Namun yang menjadi masalah apabila trellis yang dibina bersebelahan dengan dinding solid atau tembok pagar. Mesti bahagian yang berhampiran dinding menyukarkan anda untuk capai. Jadi, jika terdapat sayuran yang perlu tuai atau tanaman yang memerlukan penyelenggaraa, ia terpaksa diabaikan

Namun pekebun bandar dari Thailand ini mempunyai solusi tersendiri iaitu dengan membina trellis yang dilengkapi dengan engsel untuk memudahkan ia menuai sayuran yang terletak di bahagian yang sukar dicapai

Pemilik telah menanam remayung pada trellis 1.2m x 2m. Remayung adalah sejenis tanaman seakan bayam tetapi ia menjalar dan membiak dengan cepat.

Untuk mengikat struktur agar bediri tegah dan kukuh, pemilik telah menggunakan hook mudah alih atau Turn Buckle yang telah diletakkan pada dinding berhampiran. Apabila tiba masa untuk menuai atau melakukan penyelenggaraan pada bahagian yang sukar dicapai, buka kan sahaja bahagian hook.

penghargaan: hunsa.siamtodaynews.com

Zaman moden ni pun ramai sudah back to nature. Lebih gemar cara hidup yang sihat dengan mengamalkan pemakanan organik dan sebagainya. Hal ini termasuklah dalam perubatan. Ramai lebih gemar mengamalkan perubatan tradisional dari pengambilan pil atau ubatan yang diambil dari farmasi.

Sebelum ini, Laman Impiana ada kongsi beberapa resepi atau petua orang dulu-dulu untuk merawat beberapa penyakit antaranya ialah:

Kali ni, Laman Impaian nak ajak anda untuk cuba satu lagi resepi dari Thailand yang hanya menggunakan dua bahan untuk mengubati sakit lutut, menurunkan kadar asid urik dalam badan dan secara tidak langsung, bagi pengamalanya ia berupaya detox darah anda.
Teh herba thailand ini sangat ringkas, bahan-bahan yang diperlukan adalah seperti berikut:

4-5 batang serai
2-3 helai daun pandan
2 liter air

Cara-cara:
1. Rebus kesemua bahan selama 15 minit dengan api yang perlahan. Pastikan bekas atau periuk yang digunakan untuk merebus ditutup
2. Selesai merenih selama 15 mini, tutupkan api dan biarkan ia sejuk selama 15 minit
3. Minum air rebusan ini ketika masih hangat
Anda akan mengalami lawas yang kerap. Oleh itu, anda tidak digalakkan untuk ambil air rebusan ini 2 jam sebelum tidur. Jadikan minum rebusan ini sabagai amalan hari selama seminggu untuk melihat hasilnya.


Deko Ringkas Hijau Putih Servis Apartmen Yang Sejuk Mata Memandang

Menurut ibu kepada dua cahaya mata ini, untuk memastikan kelangsungan dekorasi ini kekal sepertimana asal, dia ada menyimpan lebihan cat untuk menutup semula  ilham seni anaknya yang dicurahkan ke atas dinding rumah malahan dia memilih untuk tidak berbelanja besar dalam membeli set sofa berikutan anaknya yang masih dalam proses untuk membesar.

Tidak sepertimana peminat dekorasi dalaman yang lain, dia tidak mempunyai masa yang banyak untuk menyiapkan dekorasi ini dalam satu masa berikutan tuntutan tugasnya sebagai seorang kakitangan kerajaan dengan melakukannya secara berperingkat bermula dari dapur, bilik tidur, dan ruang tamu. Pada masa yang sama, dia juga turut menanam beberapa pokok bunga serta daun yang sesuai untuk masakan di balkoni kediamannya.

Sebelum

Selepas

IMPIANA TV pada minggu ini menampilkan proses dekorasi dalam bilik tidur perempuan yang bersaiz 18 kaki persegi. Apa yang menarik adalah bilik tersebut pada mulanya hanya boleh memuatkan seramai 2 orang sahaja, tetapi setelah proses transformasi dekor dijalankan, ia boleh menambah lagi seorang untuk tidur dalam bilik tersebut tanpa merasa sempit.

Tukar jenis katil

Perkara pertama yang diberi perhatian adalah penukaran katil daripada katil queensize yang mengambil 60% ruang dalam bilik tidur ditukar kepada katil double decker dengan tambahan tilam dibahagian bawah katil.

Apa yang menarik adalah, penghuni pada asalnya hanya boleh solat seorang diri pada satu masa dan kini dia boleh menunaikan solat bersama adiknya berikutan sudah mempunyai ruang yang besar.

Faktor Pencahayaan

Dalam ruang yang sempit, faktor pencahayaan serta pemilihan jenis lampu amat penting. Walaupun lampu sudah menerangi seluruh bilik, tetapi jenis lampu memakan ruang dalaman, ia masih tidak praktikal.

Alternatifnya adalah menggunakan lampu jenis gantung atau yang ditebuk pada dinding. Anda dinasihatkan untuk mengelak daripada membeli lampu jenis berdiri berikutan penggunaan ruang yang banyak.

Video Tips Pemilihan Wallpaper

Merehatkan mata

Pada asalnya, bilik ini tidak mempunyai apa-apa hiasan di bahagian dinding, ia hanya diwarnai tona putih sahaja. Memandangkan pemilik bilik ini masih lagi dalam peringkat pelajar kolej dan sekolah, sesuatu harus dilakukan untuk membolehkan mereka dapat belajar dengan tenang serta ada faktor merehatkan mata.

Pihak IDW Design memasang kertas dinding bercorak alam semulajadi atau lebih dikenali sebagai ‘Visual Landscape’. Ini kerana jika kita memandang sesuatu subjek yang berwarna hijau, pasti akan memberi ketenangan tanpa kita sedar dan masa yang sama dapat merehatkan mata.

+INFO KEDIAMAN
Nama Pereka: AL Decodesign
Jenis Kediaman: Apartment
Keluasan : 1000 kaki persegi
Konsep: Moden Kontemporari

Makeover Kediaman Apartment Menakjubkan!
Siapa sangka inilah hasil sentuhan idea kreativiti pereka dari AL Decodesign . Mereka mengubah keseluruhan kediaman ini menjadi lebih berkarakter, cantik, selesa untuk client mereka.

+ Ruang Tamu

+Bilik Tidur

+Dapur

+Bilik Air

Pasti ramai yang tertanya berapa anggaran kos keseluruhan untuk renovasi serta dekorasi ini? Di sini AL Decodesign kongsikan kepada anda kos bagi projek apartment ini.

Loose Furniture & Deco item: +-rm18k ( sofa, meja kopi, katil, bingkai gambar dan sebagainya)
Built in furniture : +-rm18k (kitchen cabinet & wardrobe setiap bilik)
Renovation : +-rm30k (termasuk toilet, plaster ceiling, flooring, lighting)
*harga dan workmanship renovation bergantung kepada kontraktor masing-masing.
Walaubagaimanapun, harga yang dinyatakan ini bergantung kepada saiz sesebuah rumah dan bajet pelanggan.

Sumber: Muhammad Arif Arif

Siapa sahaja tidak kenal Jubin itu apa. Kebanyakkan orang yang ada rumah sendiri, akan mencantikkan rumah mereka dengan memasang Jubin-jubin yang cantik, tidak kira sama ada di lantai mahupun dinding. Tapi, tahukah anda jenis-jenis Jubin yang ada di dunia ini? Tak tahu? Hmph Lemah! Hahahahah gurau-gurau. Apa tunggu lagi, mari kita kenali jenis Jubin yang ada.

JUBIN SERAMIK

Sebuah Jubin yang paling asas dan diperbuat oleh campuran tanah liat, pasir dan bahan semula jadi yang lain. Jubin seperti ini, selalunya orang akan memasangnya di ruang tamu dan bilik tidur. Tambahan pula, jubin seramik juga sesuai dipasang sebagai jubin dinding kerana ianya lebih ringan dan boleh didapati dalam bentuk glazed atau unglazed.

JUBIN PORSELIN

Jubin ini diperbuat oleh tanah liat, pasir dan air. Dan kalau nak tahu, tanah liat yang digunakan untuk membuat Jubin porselin ini, lebih padat dari biasa. Oleh sebab itu, Jubin ni mampu memantulkan cahaya. Jubin ini sesuai untuk dipasangkan di dalam atau di luar rumah dan juga Jubin porselin biasanya ditemui di bilik mandi, dapur, anjung dan balkoni.

JUBIN HOMOGEN

Inilah dia, jubin yang terkuat dikata-kata kan. Jubin ini selalunya dipasangkan di tempat yang ramai orang selalu berjalan atau banyak kaki akan jalan di atas Jubin ini. Sebagai contoh, di lapangan terbang, pusat beli belah, dan juga hospital. Kelebihan Jubin ini adalah ia tidak licin dan juga sesuai dipasang kawasan yang basah.

Jadi, anda pun sudah kenal jenis-jenis Jubin. Banyaklah lagi Jubin yang ada. Jikalau anda mahu tahu, boleh ke website PropertyGuru.


Apa Itu Litar Pintas? Apa Perlu Dilakukan Sekiranya Berlaku Litar Pintas? Ini Jawapan

Setiap kali berlakunya kebakaran, punca utama yang dikenal pasti adalah litar pintas. Apa sebenarnya litar pintas? Mengapa ia sering terjadi? Kalau litar pintas terjadi, sempatkah kita selamatkan harta benda kita? Ini jawapan.

Anda perlu tahu apa itu DB Board terdahulu. Tak kenal maka tak cinta. DB ialah satu kotak yang terdapat didalam rumah anda yang mengawal segala litar elektrik yang terdapat di dalam rumah anda. Selalunya ia diletakkan dibahagian dalam depan rumah anda selalunya dikawasan ruang tamu anda.

Pernahkah terjadi litar pintas dirumah anda ketika waktu kilat, mesti pernahkan?

Selalunya salah satu suis didalam DB anda akan terpelantik dengan sendirinya yang menyebabkan black out dan itu adalah ELCB. Keadaan ini juga akan berlaku sekiranya peralatan di dalam rumah anda mengalami kerosakkan. Sekiranya berlaku seperti ini anda tak perlu bimbang anda hanya perlu OFFkan kesemua suis yg terdapat didalam DB tersebut. Langkah seterusnya anda perlu ONkan semula suis iaitu bermula dgn Main Suis (suis yang selalunya terdapat disebelah kiri DB board) dan kemudian ONkan ELCB suis serta seterusnya MCBsuis (suis yg mempunyai tanda 6A,10A,15A,20A,32A) satu persatu sehingga habis.

Kita banyak membaca perkongsian di media sosial tentang pelbagai gangguan daripada makhluk halus yang menimpa mereka yang memasuki rumah baharu atau sewa. Kedua-duanya mempunyai persamaan iaitu sebuah penempatan yang sudah lama ditinggalkan tanpa penghuni. Oleh itu, bila manusia tidak mendiami rumah tersebut, maka jadilah ianya rumah kepada pelbagai makhluk halus dan sepertimana kita, apabila datang ke tempat baru, orang yang tinggal sekian lama tidak selesa bila ada orang lain yang datang dan menganggu ketenteraman ‘beliau’.

Amalan ini penting kerana kita tidak tahu siapakah pemilik sebelum ini dan apakah yang telah ditinggalkan olehnya kerana sudah banyak kes apabila disiasat, banyak yang diganggu kerana tuan asalnya meninggalkan ‘belaan’ tanpa tuan baharu dan membuatkan pemilik rumah yang baru terkejut tanpa ada apa-apa pengetahuan tentang keadaan sebanar rumah tersebut.

Untuk itu, IMPIANA terpanggil untuk berkongsikan dengan orang ramai tentang bagaimana menghindari kediaman baharu anda daripada gangguan makhluk halus menurut kaca mata islam.

1) Azan di dalam rumah

Apabila anda pertama kali masuk ke rumah baharu atau sewa, mulakan dengan bacaan bismillah dan masuk dengan kaki kanan. Selepas itu, azan di setiap penjuru rumah. Jika anda mendiami rumah dua tingkat, azan juga disebelah atas sepertimana anda lakukan di ruangan bawah rumah. Tujuannya adalah untuk menghalau makhluk halus atau Jin yang suka tinggal di rumah yang tidak berpenghuni.

2) Bersihkan rumah

Ketika ini rumah anda masih lagi dalam keadaan yang tidak bersih dan tidak ketahui siapakah yang pernah tinggal dalam rumah tersebut, Oleh itu, dalam tuntutan islam agar umatnya sentiasa dalam keadaan bersih kerana syaitan tidak menyukai manusia yang bersih, maka bersihkan rumah anda secara fizikal iaitu mencuci setiap sudut bebas dari habuk dan kekotoran.

3) Membaca Surah Al-Baqarah

Selepas selesai azan dan mencuci rumah, ambil sedikit masa untuk membaca Surah Al-Baqarah. Surah ini dikenali sebagai surah yang terpanjang dalam Al-Quran tetapi ianya amat mujarab dalam menghalau syaitan yang membelenggu rumah sekian lamanya. Selain itu, sebagai penganut agama islam, kita sepatutnya menyinari rumah kita dengan ayat suci Al-Quran. Memang tugas seharian banyak mengambil masa kita tetapi ketahuilah ia hanyalah ujian dari yang Maha Esa untuk hambanya yang taat.

4) Lazimi bacaan Surah Al-Fatihah, Surah Yassin dan Surah Al-Ikhlas untuk 7 hari 7 malam

7 hari pertama anda masuk ke rumah adalah 7 hari yang penting untuk kesejahteraan anda sekeluarga. Oleh itu, anda dinasihatkan untuk mengulangi bacaan Surah Al-Fatihah, Surah Yassin dan Surah Al-Ikhlas selama 7 hari 7 malam untuk memastikan rumah anda bebas daripada gangguan makhluk halus. Selain itu, pastikan sediakan air untuk dijadikan air Yassin sebagai pelindung rumah.

5) ‘Pagar’ rumah dengan cara yang betul

Banyak kita dengar penghuni rumah diganggu makhluk halus sebab tidak dipagar seluruh kawasan rumah dengan cara yang tidak menurut ajaran islam kerana menurut ajarat khurafat dan jauh menyimpang dari islam. Cara yang betul adalah dengan merenjis sekeliling rumah air yang sudah dibacakan ayat suci Al-Quran iaitu surah Yassin.

6) Anjurkan kenduri kesyukuran mengikut kemampuan

Setelah segalanya selesai, sudah tiba masa untuk kita mengenali jiran tetangga yang mendiami kawasan rumah kerana menurut hadis Rasulullah SAW riwayat Abu Daud, maksudnya : “Empat puluh buah rumah tetap sebagai jiran tetangga”. Jadi dalam usaha untuk kita mengenali jiran, adalah molek jika anda menganjurkan sedikit jamuan serta kenduri kesyukuran mengikut kemampuan anda. Salah satu caranya adalah dengan menjemput melalui pengumuman di surau kariah tempat tinggal kerana setiap taman atau blok pangsapuri pasti ada sebuah surah.

6 tips ini jika diamalkan inshAllah rumah anda akan bebas daripada segala malapetaka dan gangguan yang tidak diingini kerana sudah fitrah manusia untuk tidak nampak makhluk halus yang selalu menganggu-gugat amalan kita dalam menjadi umat islam yang penuh tawaduk dan istiqamah kepada Allah SWT.

Salah satu aksesori wajib di ruang tamu tentulah televisyen, bukan? Tanpa sebuah TV rasanya bagai tidak lengkap ruang ini.

Terdapat pelbagai cara nak “display” televisyen bagi melengkapi ruang tamu kediaman tetapi tidak semua cara sesuai. Jika tak kena gayanya, mungkin akan tampak bersepah dan serabut dengan wayar yang berselirat dan perhiasan yang berhabuk.

Jadi kali ini IMPIANA ada himpunkan beberapa idea kabinet tv dengan ruang penstoran agar sudut ini akan sentiasa tampil kemas dan menarik.

Semut, kehadirannya di rumah mahupun kebun memang merisaukan dan sudah pasti mata yang lihat rasa rimaskan. Pelbagai cara dan kaedah dah digunakan. Tapi semut ni cepat lali.

Tapi pernah tak cuba buat home remedy untuk memusnahkan koloni semut dengan menggunakan air rendaman puntung rokok. Untuk akak yang suaminya merokok, ini lah cara paling bermanfaat. Nak tahu cara hasilkan remedi musnah semut guna air rendaman puntung rokok, jom ikut langkah yang telah disediakan.

Bahan-bahan:

5 Ulas         Bawang putih
1/2 Cawan  Puntung rokok
5 Sudu        Pencuci cecair pinggan
1.5 liter        Air

Cara-cara:
1. Tumbuk sedikit bawang putih dan rendamkan bersama 1 cawan puntung rokok dan 1.5 liter air semalaman

2. Sariang air rendaman puntung rokok dan bawang putih tadi

3. Campurkan air yang telah disaring tadi bersama 5 sudu sabun cecair pencuci pinggan dan boleh di pakai terus di dalam rumah dan pada tanaman.


10 Idea Menarik Landskap Walau Tanah 5 Kaki

10 idea menarik mini ladskap walau tanah 5 kaki sahaja. Landskap adalah satu terapi yang pastinya akan memberi ketenangan.Miliki kediaman pastinya mengidamkan sebuah landskap indah.

Jika pemilik yang memiliki halaman pastikan halaman anda tidak semak dan serabut dek lalaang. Landskap adalah satu terapi yang pastinya akan memberi ketenangan setiap hari anda balik dari kerja. Tidak kira sama ada laman itu luas atau tidak. Mini landskap juga sudah mampu membuatkan anda bahagia.

Jika hujung minggu laman ini akan menjadi sebagai satu ruang terapi bersama keluarga tercinta. Anak-anak bermain dan mungkin anda boleh membuat BBQ untuk makan malam bersama keluarga di halaman anda sendiri. Halaman tidaklah perlu sebesar yang diimaginasikan. Jika anda mempunyai keluasan tanah hanya lima kaki sahaja sudah cukup untuk merapikan halaman tersebut.

Jom lihat halaman, mana tahu anda boleh dapat inspirasi untuk halaman rumah anda pula.

Kemasan landskap juga penting bagi tema yang diinginkan, tidak kira sebesar mana keluasan laman anda, jika ada kehendak dan kemahuan pasti boleh lakukannya. Buat sedikit demi sedikit pasit dapat menghasilkan laman yang indah dan apa yang diidamkan.

Masa kini, terdapat rumput tiruan. Bagi yang malas untuk menjaga rumput, rumput jenis ini amat sesuai. Jadi carilah harga yang berpatutan dengan keluasan yang ingin anda pasang rumput tiruan tersebut. Sejuk mata memandang bila tengok halam mahupun patio atau anjung kediaman ada palitan hijau yang segar (mini landskap).

Banyak kelebihan jika anda memilik laman ia bukan sahaja mampu menjadi terapi malahan ia juga mampu memberi oksigen yang baik kepada kita semua. Sejuk mata memandang dengan hidupan hijau semula jadi.

Bila memiliki laman ada perlulah rajin untuk membelainya kerana tumbuhan hidup akan sentiasa berzikir.

Penggunaan lampu solar atau elektrik di laman dapat membangkitkan suasana di waktu malam. Pencahayaan di laman adalah sesuatu yang penting kerana selain menjadi sebahagian dekorasi,ia bertujuan memberi keselamatan kepada kediaman anda. Namun masih ramai yang mengabaikannya kerana berpendapat ia memerlukan kos penyediaan yang tinggi termasuk bil penggunaan elektrik.

Sebab itu, ada antara pemilik laman yang besar lebih gemar memilih pencahayaan yang dijana oleh solar. Bagi tujuan keselamatan, pemilihan lampu solar kurang bersesuaian jika dibandingkan dengan lampu elektrik. Ini disebabkan, lampu solar mempunyai keupayaan pencahayaan yang sangat terhad dan cepat tertutup walaupun ketika itu laman anda masih dalam keadaan gelap.

Oleh itu, pencahayaan mengunakan lampu elektrik di laman adalah terbaik bagi tujuan keselamatan. Tapi, bagaimana untuk anda menggunakan lampu elektrik di laman dan dalam masa yang sama tidak membebankan poket untuk bayaran bil bulanan? Ini langkah-langkah yang anda perlukan:

1. PILIH LAMPU JENIS JIMAT ELEKTRIK
Di pasaran sekarang, banyak produk lampu eco-friendly dan dikategorikan sebagai produk jimat tenaga. Ada yang boleh mencapai hapir 80% penjimatan tenaga seperti yang di cadangkan oleh Signify adalah Philips Essential SmartBright G3 LEED Securtit Light

.

2. PASANG PEMASA (TIMER)
Tetapkan tempoh pencahayaan yang anda perlukan di laman. Kebiasaanya, untuk tujuan keselamatan, laman perlu diberi pencahayaan dari jam 7pm-7am. Khuatir anda terlupa memasang atau menutup lampu di laman, timmer ini lah yang akan membantu. Jadi, bila tiada orang di laman, lampu masih tetap terpasang dan secara tidak langsung dapat mengelak masalah kecurian ketika anda tiada di rumah

.

Pokok timun atau dalam bahasa Inggerisnya dikenali sebagai ‘Cucumber’ tidak perlu diperkenalkan lagi. Ia merupakan sejenis tanaman sayuran berbuah yang sangat popular di negara kita. Nama saintifiknya ialah Cucumis sativus dan ia tergolong dalam famili tumbuhan Cucurbitaceae. Tumbuhan ini dikatakan berasal dari utara India. Pokoknya adalah dari jenis menjalar dan berbatang lembut. Oleh itu ia memerlukan  sokongan untuk memanjat dengan melilit menggunakan sulur pautnya (tendrils). Pertumbuhan batangnya yang lembut itu boleh mencapai sehingga 5 meter panjang. Pokok ini mempunyai sistem akar  berserabut yang berkembang luas di sekitar kawasannya. Batang pokoknya berbulu dan bersegi empat dengan sulur paut yang ringkas. Daunnya pula berwarna hijau dan hijau kekelabuan serta berlekuk. Pokoknya mengeluarkan bunga jantan dan juga bunga betina yang berasingan berwarna kuning. Bunga betina tumbuh di hujung putik buahnya yang berbentuk silinder memanjang berwarna hijau muda. Apabila disenyawakan dengan debunga jantan putik buah inilah yang menjadi buahnya yang bertukar warna menjadi sedikit kuning atau perang apabila masak.

Kepelbagaian kegunaan:buahnya boleh dimakan ketika masih segar, muda dan mentah sebagai ulam atau salah satu ramuan mentah dalam masakan seperti nasi ayam, nasi lemak, rojak dan laksa. Namun buahnya juga sedap digandingkan bersama ikan dalam masakan kari atau gulai atau dibuat jeruk atau acar. Namun ramai yang tidak mengetahui bahawa pucuk timun juga boleh dijadikan sayuran seperti dibuat masakan sayur lemak.

Buahnya juga mampu melicinkan kulit bagi mengekalkan awet muda. Oleh itu ia sering digunakan dalam pembuatan pelbagai barangan kosmetik atau dikisar mentah disapu pada muka sebagai maskara. Jus dari buahnya yang dikisar juga boleh dijadikan minuman yang berkhasiat yang dikatakan mempunyai antioksiden yang tinggi dan boleh mencegah kanser. Malah timun dikatakan sebagai ‘The World Most Healthy Foods – Vegetables’ atau makanan dari jenis sayuran yang paling berkhasiat di dunia ini

Penanaman:Pokok timun boleh ditanam menggunakan biji benih dari buahnya yang telah masak. Sebagai pilihan biji benihnya juga boleh dibeli dari pusat tanaman atau pasaraya.

Penanaman Di Tanah

Untuk penanaman di tanah sebaiknya ditanam atas batas yang digembur terlebih dahulu dan disuburi dengan kandungan kompos atau najis haiwan seperti ayam atau kelawar. Kaedah penanamannya mudah sahaja iaitu dengan menanam terus dua biji benih dalam satu lubang tanpa perlu disemai terlebih dahulu (foto 2). Manakala jarak penanaman di antara satu pokok dengan yang lain ialah 35 sentimeter dan jarak di antara batas atau barisan ialah 1.5 meter. Sebagai pokok pemanjat ia memerlukan sokongan seperti pancang atau junjung untuk pokoknya tumbuh subur dan berbuah.

Pokok timun juga sesuai ditanam dalam pasu dan juga bekas tanaman lain. Gunakan campuran medium tanaman untuk pokok berpasu dalam nisbah 3:2:1 (Tanah peroi: Bahan organik: Pasir sungai) untuk menanamnya.

Penjagaan:

1) Siram air dua kali sehari, waktu pagi dan petang pada hari panas. Ini perlu dilakukan supaya medium tanamannya sentiasa berkeadaan lembap sentiasa agar pokok dapat tumbuh subur dengan daun, bunga atau putik buahnya tidak  layu dan gugur secara tiba-tiba. Siram bila perlu sahaja pada hari hujan.

2) Dedahkannya kepada banyak cahaya matahari bagi menggalakkan ia berbunga dan berbuah lebat.

3) Baja organik seperti najis ayam, kambing atau kelawar adalah  terbaik untuk membajai pokok ini semasa membesar sehingga berbunga dan berbuah. Pastikan diikuti arahan pengggunaannya seperti tertera di pek baja yang digunakan.

Tip: Tutup bahagian atas medium tanaman di sekeliling pokok dengan bahan sungkupan seperti sabut kelapa, dedaun lalang dan sebagainya untuk mengelakkan medium tanamannya cepat kering bertujuan mengekalkan kesuburan pokok.

Penghargaan: Abu Bakar Mat Daud, Penulis Buku Variasi Tanaman Hiasan

Tanam dan membiakkan serai memang mudah. Tapi ramai kata tak menjadi. Oang dulu-dulu kata, nak semai serai kena ssenget sikit supaya tunas nya banyak dan cepat bercambah. Tapi, ada lagi satu teknik mudah dan cepat nak cambah serai. 4 hari je dah boleh tanam dekat tapak atau bekas kekal. Nak tahu, boleh tonton video yang disediakan:


Taman Lobak Dalam Pasu Lebih Mudah Menjadi, Tak Perlu Batas Luas

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com

Iron chlorosis adalah salah satu penyakit yang di hadapi oleh tanaman yang berpunca daripada masalah kekurangan iron. Penyakit ini akan menyebabkan daun kekuningan dan secara tidak langsung menyebabkan tanaman tidak subur. Cara untuk mengatasinya adalah dengan memberi makanan tambahan iaitu seperti baja yang dikhaskan untuk daun atau mengandungi iron mencukupi seperti diperlukan tanaman.

Bila saya buat share ke group tanaman. Ada yang bertanya apa kegunaan paku dimasukkan dalam tanaman bunga berkenaan.
Sebenarnya dah acapkali saya share post2 omputih atau luarnegara mereka menggunakan paku atau air dari karat paku sebagai medium untuk suburkan pokok.
Bila ada yang bertanya saya terpanggil untuk mencari maklumat dari khazanah google, maka ini infonya:

Untuk bagi pokok subur menghijau, biasanya air karat atau rendaman paku karat disiram,
bagi tanaman yang mempunyai masalah kekuranagn iron atau dipanggil iron chlorosis boleh menggunakan petua ini. Petanda tanaman anda mempunyai masalah ini adalah apabila daun baru kelihatan kekuninggan.

Mungkin ramai di kalangan tuan rumah yang lebih senang memilih elemen amali untuk menghias ruang makan daripada perhiasan atau kerawang berlebihan. Ruang makan sewajarnya tidak menyusahkan anda untuk duduk, bangun, apa lagi untuk menghidang. Lebih-lebih lagi anda yang sibuk melayan kerenah anak-anak.

Adakala ruang makan umpama medan peperangan  demi untuk memberi makan anak-anak. Kita sendiri adakala letih nak membersihkan meja makan yang begitu panjang dan besar. Apatah lagi jika kerusinya sama berat dengan kerusi ruang tamu.

Kepada yang mempunyai pembantu mungkin lebih bernasib baik. Bagaimana kepada yang tidak ada sesiapa yang sudi membantu? Apakah pilihan terbaik untuk kita memilih meja makan? Pakar menyatakan rona panas seperti merah, jingga dan kuning sesuai untuk ruang makan. Ia menjadikan kita lebih berselera.

Namun bukan semua yang gemar rona seumpama ini. Tetapi bayangkan pul anda memilih rona ungu  tua atau biru nila di ruang makan? Terbukakah selera anda? Jika ya baguslah…Jadi pastikan anda memilih rona hangat  untuk ruang makan. Paling penting adalah pemilihan meja makan yang tidak mengganggu lalu lintas di dalam kediaman. Bulat merupakan pilihan terbaik. Cuma tidak ramai orang kita yang menggemari bentuk bulat sedangkan ia mesra ruang dan tidak mempunyai bucu tajam.

Kebelakangan ini pula ramai di kalangan kita yang meminati ruang makan berkerusi moden. Kerusi selesa dengan rekaan kaki bangku yang menarik, menjadi aliran di kalangan tuan rumah kini. Malah gaya kerusi berbeza reka bentuk dalam sebuah set ruang makan menjadi idea pereka untuk menjadikan suasana di ruang lebih girang. Jika anda, pilih yang mana satu? Simple-simple je di IMPIANA.


Resepi Thailand Hasilkan Photosynthesis Bacteria Untuk Suburkan Tanaman dan Jernihkan Air Kolam

Photosynthesis Bacteria (PSB) digunakan scara meluas dalam memastikan kejernihan air kolam bagi penternak-penternak ikan dan udang secara komersial. Sebenarnya, banyak lagi khasiat PSB ni terutamanya kepada tanaman. Antaranaya adalah seperti:

PSB boleh dihsilkan hanya dengan menggunkan 2 bahan mudah. Beriukut adalah resepi PSB dari page pekebun Thailand:

Bahan-bahan:

2 biji telur ayam segar
2 sudu the sos ikan
1.5 liter air tanpa chlorine (atau boleh gunakan air telaga atau air yang telah di takungkan 2 hari)

Cara-cara:
1. Kisar kedua-dua bahan termasuk kulit telur sehingga halus.

2. Ambil 1 sudu the bahan yang telah dikisar dan masukkan ke dalam 1.5 liter air tanpa chlorine
3. Letakkan botol di Kawasan panas. Goncangkan 2 kali sehari dan jemur selama 4 minggu. Kalua musim hujan, PSB tak menjadi

Cara guna:

Untuk tujuan siraman, campurkan 1 liter PSB bersama 20 liter air tanpa chlorine manakala untuk tujuan semburan, 1 liter PSB di campur bersama 200 liter air tanpa chlorine

Ramai yang alami masalah, tanam pokok buah dah bertahan-tahun matang tapi masi kedekut berbuah. Betul tak? Almaklumlah, kita ni bukan petani hebat yang penuh dengan trik dan tip berkebun. Baja pun ikut cadangan kawan-kawan je.

Alhamdulillah, pokok cempedak yang di tanam 6 tahun lalu dah masuk 3 musim berbuah.

1. Gali lubang lebih besar dari poli beg. Lebih besar lagi bagus. Kalau tanah di lokasi keras, lebih besar lubang tanaman perlu lebih besar untuk membolehkan akar stabil apabila matang.
2. Sebelum letak anak pokok, masukkan dulu tanah hitam di bahagian bawah. Ia pentig bagi memastikan kesuburan akar
3. Masukkan anak pokok dan kambus semula lubang tanaman sehingga penuh
4. Sediakan sungkupan pada pangkal anak pokok yang baru ditanam. Boleh guna sabut kelapa, daun kelapa atau apa sahaja yang bersesuaian. Ia penting bagi mengekalkan kelembapan pada tanah untuk tempoh yang lama
5. lakukan siram secukupnya.

TIP PENTING: Lakukan proses penanaman di waktu petang. Ia memberi peluang keapda akar untuk beradaptasi dengan persektaran baru tanpa gangguan terik mentari yang boleh melayukan pokok yang baru ditanama. Lebih teruk, terik mentari akan menyebabkan tanaman mati kerana cepat terhidrasi.

Tanda-tanda tumbuhan berpasu mengalami kekeringan

Ada kalanya tumbuhan juga boleh menunjukkan tanda-tanda hidrasi. Tetapi anda boleh mengelakkan keadaan tersebut dari berlaku. Jika tanda-tanda tersebut berlaku kepada tumbuhan berpasu, rawatan intensif perlu dilakukan segera seperti meletakkan tumbuhan berpasu di bawah teduhan untuk beberapa hari sehingga ia kembali segar. Ada kalanya tanah yang telah mengalami hidrasi sepenuhnya akan mula mengeras, oleh itu mengembur perlu dilakukan untuk memastikan air yang disiram dapat diserap segera oleh tanah dan akar.

Antara petanda tumbuhan berpasu mengalami hidrasi adalah daun tumbuh dalam kadar yang perlahan dan tidak mengikut saiz yang sepatutnya. Selain itu juga, daun akan gugur dengan banyak dan kudup bunga juga mulai gugur. Dalam masa yang sama apabila daun sudah mula berwarna perang, kekuningan, mengeriting dan kering ini bermakna tumbuhan anda sudah berada di tahap kritikal. Jika tidak diberi rawatan segera ia akan mati.

Tanda-tanda tumbuhan berpasu terlebih siraman

Ada kalanya penyiraman terlalu kerap dan berlebihan boleh menyebabkan tumbuhan bermasalah. Ini akan menyebabkan tanah sentiasa basah (waterlogging). Apabila tanah lembap ia akan menjadi tempat yang sesuai untuk pembiakan kulat dan bakteria yang boleh mengancam tumbuhan. Selain itu juga ia akan menyebabkan akar lemas hingga menyebabkan batang pokok mudah lembik. Serangga perosak akan mudah menyerang tumbuhan yang berada dalam kondisi tersebut.

Tanda-tanda utama yang boleh dikenal pasti jika tumbuhan berpasu terlebih siram ialah apabila daun dan pucuk mula gugur serentak. Batang pokok pula akan mulai lembik akibat daripada kadar air yang diserap oleh akar terlalu banyak. Selain itu juga, kesan tersebut dapat dilihat pada kudup bunga. Kudup bunga mula dipenuhi kulat putih terutama pada tangkainya. Daun melecur merupakan salah satu petanda yang kerap berlaku untuk tumbuhan yang mempunyai kadar resapan air berlebihan.

Jika tanda-tanda ini berlaku, ambil tindakan segera untuk mengelak daripada tumbuhan anda terus mati. Antara langkah yang perlu dilakukan, angkat tumbuhan berpasu anda ke kawasan yang mempunyai sinaran matahari secara langsung sekurang-kurangnya lapan jam sehari. Melakukan penanaman semula juga boleh membantu untuk menyelamatkan tumbuhan anda. Gantikan keseluruhan tanah yang terdapat di dalam pasu dengan tanah yang baru dan kering. Tidak perlu melakukan sebarang penyiraman selepas penanaman semula di lakuan sehingga tanda lebihan air yang terdapat pada pokok hilang.

Bila usia dah mula menginjak 40-an ni, macam-macam penyakit yang tiba. Kebas dan sengal-sengal badan sudah menjadi kebiasaan. Paling tak tahan bila duduk atau bersila dalam tempoh yang lama. Bila nak bangun tu memang kebas betul.

Menurut pakar perunding perubatan, Klinik Pakar Hospital Kuala Lumpur, Datuk Dr. Ismail Marican. Kebas pada istilahnya adalah perasaan kurang selesa terhadap pergerakan anggota badan yang kadangkala menyebabkan rasa sakit menyucuk-nyucuk di bahagian tertentu.

Kenapa ia berlaku?

Dua keadaan menyebabkan masalah ini berlaku. Kebiasaannya akibat saraf terhimpit atau tertekan oleh anggota badan seperti ketika tidur, duduk dan sebagainya.

Namun, ada juga keadaan kebas berlaku disebabkan oleh hal lain seperti kekurangan darah, terlalu gemuk,kencing manis, wanita yang sedang putus haid dan paling kerap disebabkan oleh kurang kalsium.

Untuk mengatasi masalah ini dari terus menyerang, anda boleh cuba remedi yang dihasilkan dari 4 bahan dapur ini.

Cara-cara:

1. Rebus halba, halia dan serai bersama 2 cawan air dan biarkan merenih dalam api yang perlahan.

2. Apabila sudah menggelegak, masukkan setengah cawan air asam jawa dan kacau sebati

3. Teruskan merenih sehingga tersisa 1 cawan sahaja air rebusan

4. Saringkan air rebusan tadi dan diminum ketika masih hangat

P/S: Jadikan air rebusan ini sebagai amalan setiap hari sebelum tidur malam


Dengan Bajet RM100, Lelaki Iini “Touch-Up” Sendiri Tandas Lama Jadi Seperti Baru

Seperti kebanyakkan rumah yang lain, sudah tentunya kita mahukan yang terbaik buat kediaman sendiri. Tidak kira lah rumah sendiri ataupun rumah sewa. Apabila tiba waktunya, setiap rumah perlu di’servis’ dari segi keselamatan, dekorasi dan lain-lain.

Antara ruang yang paling kerap memerlukan upgrade ialah tandas atau bilik air kerana kawasannya lembab menggalakkan pertumbuhan lumut dan pelbagai benda kotor. Tetapi tidak semua orang sanggup atau mampu nak lakukan renovasi setiap tahun. Jangan risau, anda juga boleh melakukan touch up sendiri tanpa berbelanja dengan banyak.

Ini langkah-langkahnya:

1) Cuci tandas sehingga bersih terlebih dahulu. Gunakan acid untuk hilangkan kotoran dnegan lebih berkesan.

2) Cat Hycote Nippon Pain (coating)

3) Pilihan warna:
-EA4 Nippon Paint (putih) untuk bahagian atas
-EA4 Nippon Paint (hitam) untuk bahagian bawah

4) Lekatkan pelekat jubin dengan corak menarik.

SIAP!

Selamat mencuba..

Selain daripada 409 fasiliti kerajaan yang telah dijadikan pusat kuarantin COVID-19, kerajaan Malaysia juga telah menambah 63 premis lain bagi memenuhi keperluan warga Malaysia yang baru pulang dari luar negara.

Zon kuarantin baru ini termasuklah beberapa hotel ternama seperti Palace of the Golden Horses di Seri Kembangan, Tanjung Rhu Resort di Langkawi, Grand Millenium di Kuala Lumpur, Hilton Kuala Lumpur, Hilton Petaling Jaya dan Dorsett Grand Subang di Subang Jaya.

Menurut Datuk Seri Ismail Sabri selaku Menteri Pertahanan, rakyat Malaysia yang mahu dikuarantin di hotel 5 bintang yang tersenarai perlu menanggung sendiri pembiayaan mereka sepanjang 14 hari kuarantin.

Berikut merupakan senarai penuh hotel yang dipilih sebagai pusat kuarantin berserta anggaran harga untuk satu malam:

KUALA LUMPUR
Hilton Kuala Lumpur – RM360
Grand Millenium – RM340
Ramada Suites Kuala Lumpur – RM270
Hotel Rayal Kuala Lumpur – RM270
Hotel Impiana KLCC -RM320
The Pearl Kuala Lumpur – RM240
Ibis Kuala Lumpur City Centre -RM190
Furama Bukit Bintang -RM150
Cosmo Hotel Kuala Lumpur – RM150
Hotel Premiera KL – RM179
J-Hotel by Dorsett – RM180
Holiday Inn Express -RM180
Ibis Styles Kuala Lumpur – RM170
Four Points by Sheraton, Chinatown – RM220
Swiss-Inn Kuala Lumpur – RM190
Hotel Plaza Grand.KL – RM110
Silka Cheras – RM100
Ancasa Express@Pudu – RM90
Living at dsulaiman – RM79

SELANGOR
Palace of The Golden Horses, Seri Kembangan – RM 320
Best Western, PJ – RM170
Hilton Petaling Jaya, PJ – RM230
Hotel Sunway Clio, PJ – RM260
Hotel Sunway Pyramid, PJ -RM270
Qliq Damansara, PJ – RM170
Dorsett Grand Subang, Subang Jaya -RM230
Four Points by Sheraton, Puchong- RM195
Hilton Garden Inn, Puchong – RM160

PUTRAJAYA/CYBERJAYA
Dorsett Putrajaya – RM180
FOX Lite Hotel Dpulze, Cyberjaya – RM150
COOP Hotel Putrajaya & Cyberjaya – RM70

CAMERON HIGHLANDS
The Cool Point, Tanah Rata -RM160

SABAH
Pan Borneo Hotel – RM105
Ming Garden and Residences -RM160
Hotel Monaco Boutique – RM80

SARAWAK
Grand Dormani Rajah Court Hotel -RM90
Hock Lee Hotel and Residences – RM160
Hotel Kuching Park – RM130

LANGKAWI
Tanjung Rhu Resort – RM350
Hotel Adya Chenang – RM110

JOHOR
Hotel Crystal Crown, JB – RM170
Felda Residence Tanjung Leman -RM370
Hotel Hallmark Regency – RM125
Hotel Millesime – RM140
Hotel New York – RM120
Swiss Inn, JB – RM130
Hotel V8, Skudai – RM160

PULAU PINANG
Rainbow Paradise Beach Resort – RM190

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Seni penataan berasaskan konkrit atau simen mempunyai tafsiran dan keindahan tersendiri yang mampu mewujudkan persekitaran segar dekorasi. Secara asasnya digunakan untuk menggantikan kayu untuk mendirikan kediaman, namun kini fungsi dan rekaannya dipelbagaikan dari binaan, rekaan perabot sehinggalah aksesori perhiasan kediaman.

Konkrit yang diadun daripada simen bersama air dan kemudian digaul menjadi seperti doh kini digunakan bahan elternatif bagi proses pembuatan perabot serta perkakasan kreatif. Kelebihan yang terdapat pada konkrit terletak pada ketahanan. Ia juga mampu mengekalakan imej moden klasik yang boleh digayakan bagi penataan formal dan tidak formal dalam sesebuah dekorasi. Jika dulu kita dapat lihat bahawa simen konkrit ini banyak digunakan untuk menghasilkan bangku mahupun taman mini di luar kediaman. Ada juga yang membentuk menjadi tumbuhan seperti cendawan, titi kecil serta kolam ikan.

Penggunaannya kini lebih meluas apabila ada pereka seni dekorasi yang menghasilkan pasu kecil untuk pokok kaktus, lampu perhiasan, kabinet, sinki dan macam-macam lagi. Anda tidak perlu berbelanja besar, luangkan sedikit masa dan gunakan kreativiti anda untuk menghasilkan aksesori daripada bahan binaan ini. Hasilnya bukan sahaja berbeza, unik tetapi juga dapat menyerlahkan konsep dekorasi rustik dan industrial yang ingin anda tonjolakan di dalam kediaman.

TIP IMPIANA


Lelaki Ini Tunaikan Permintaan Isterinya Untuk Memiliki Dapur Seperti Kafe Bar

Berada di ruang dapur Low Yong Lin umpama berada di sebuah kafe bar yang tenang dan mendamaikan. Pemilik melebarkan lagi ruang dapur dengan menggunakan sebahagian sebahagian pelan lantai ruang tamu untuk keselesaan ruang kegemarannya seperti sebuah kafe.

Rona putih menyelubungi ruang dan menghadirkan ilusi luas . Kehadiran kabinet yang satu ini punyai tarikannya kerana ia gabungan idea pemilik dan pereka dari Reno Concept. Persembahan susun atur yang ringkas namun berkarakter merupakan identiti yang ingin di tonjolkan oleh pemilik.

NAMA PEMILIK: Low Yong Lin & Tan Suat Hong
NAMA PEREKA: Eric Chan
NAMA SYARIKAT: Reno Concept Sdn. Bhd.,
No. 23, Jalan Snuker 13/28, 40100 Shah Alam, Selangor.
LOKASI PROJEK: FORESTA, Damansara
KONSEP DAPUR: Moden
JENIS KEDIAMAN: Kondominium
REKAAN KABINET: Bentuk L
MATERIAL KABINET: Akrilik
MATERIAL PERMUKAAN KAUNTER: Kuarza
JENIS PEMEGANG LACI: Tanpa pemegang
KELUASAN DAPUR: 12 kaki x 20 kaki persegi
KOS KESELURUHAN: RM100,000

Cantik, ringkas dan praktikal! Inilah yang boleh disimpulkan tatkala penulis melangkah masuk ke dalam kediaman pasangan muda, Low Yong Lin dan Tan Suat Hong yang terletak di Damansara. Biarpun ruangan dapur rumah jenis kondominium ini sederhana saiznya, namun pemilik dan pereka pandai memaksimumkan ruang dengan pembinaan kabinet yang bersesuaian konsep diinginkan.

Dengan sedikit pengubahsuaian di bahagian dapur, pemilik dapat mewujudkan ruangan dapur kering dan ruang makan ala kafe yang cantik dan selesa. Apa yang menarik, kedua-dua ruangan itu tampil agak berbeza dari segi pemilihan material dan warna namun ianya serasi.

MAKSIMUMKAN RUANG PENYIMPANAN

Bagi merealisasikan dapur idaman, sebuah dapur berkonsepkan moden dan ala kafe unsur industri berjaya dijelmakan. Pemilik ternyata berpuas hati dengan hasilnya.

“Apa yang saya inginkan ialah sebuah dapur yang ringkas, minima dan moden supaya nampak lebih kemas dan senang diurus. Saya mahu memaksimumkan ruang penyimpanan dan memastikan penstoran teratur dengan penambahan aksesori yang sesuai,” jelas Low

Bahagian ruang makan ala kafe lebih bersifat terbuka kerana ia bersatu dengan ruang tamu. Berbeza dengan kediaman lain, pemilik lebih gemar berada di dapur sehingga ruang tamu hanya di hias seringkas mungkin. Oleh itu, pereka menjelmakan kabinet yang dijalinkan bersama kabinet dasar dan gantung, singki dan kaunter semenanjung yang berfungsi sebagai meja makan atau ruang bekerja. Di bahagian tepi dinding pula dijelmakan dengan kabinet tinggi dengan permukaan cermin dan bersambungan dengan rak buku tinggi.

Menariknya, kabinet tinggi menyediakan banyak ruang storan untuk menyimpan pelbagai barangan makanan dan sebagainya. Satu ruang storan berupa almari tinggi dibuat untuk penyimpanan perkakasan dapur dan sebagainya. Menampakkan lebih elegan, bahagian storan dilengkapi dengan sistem aksesori yang terkini dan bermutu tinggi, seperti soft close, pull out tray, blum, pull out bottle rack, laci bersegmen dan sebagainya. #

Nama Pemilik : Pn. Anisah Ahmad
Lokasi : Puncak Alam
Jenis Kediaman : Teres Dua Tingkat
Konsep : Glam Kontemporari

Bagi mendapatkan kediaman yang sempurna dan menepati kehendak kita bukanlah sesuatu yang boleh dicapai dalam masa yang singkat dan terburu-buru. Segalanya memerlukan perancangan yang rapi dan setiap langkah akan memakan masa, tenaga dan sudah tentunya wang ringgit. Bergantung pada pemilik, setiap satunya adalah berbeza-beza mengikut keperluan, keluasan kawasan dan juga bajet tuan rumah.

Buat Puan Anis, kediaman yang sudah didiami selama 3 tahun bersama suami dan seorang anak kecil ini adalah tempat beliau menghabiskan masa jika tidak ke sekolah untuk mengajar. Rumah dua tingkat tersebut kelihatan lebih dari cukup buat keluarga kecil ini menjalankan aktiviti seharian dengan lancar. Tetapi, memandangkan pasangan ini sibuk bekerja dari Isnin ke Jumaat, mereka masih belum sempat untuk mengemas dan mendeko rumah mengikut kehendak dan keperluan.

Jadi, kini sudah tiba masanya untuk pasangan ini melakukan renovasi secara berperingkat dimulakan dengan ruang tamu dan ruang bawah tangga kediaman. Walaupun pada mulanya ruang tamu kelihatan kosong dan tidak menarik, dengan sedikit sentuhan dari pakar yang berkaliber, ruang tamu Cikgu Anis telah berubah menjadi lebih menarik dan nampak lebih teratur dengan konsep dan susun atur yang baru ini. Setiap ruang digunapakai sebaik nya dan tidak dibiarkan kosong.

Konsep Glam Kontemporari yang dibawakan ini amat sesuai dengan kediaman Cikgu Anis yang luas dan masih baru ini. Dinding dicat biru tua dengan kemasan wainscoting warna keemasan sebagai feature wall telah menaikkan seri ruang tamu yang terdahulunya nampak hambar dan tidak bermaya. Pantulan cahaya dari barisan spotlight serta gantungan accent light juga telah menjadikan ruang lebih ‘hidup’.

Selain itu, ruangan bawah tangga yang sebelum ini hanya diletakkan peti sejuk kini telah berubah fungsi sepenuhnya apabila pereka membina rak buku dan mainan untuk anak tuan rumah. Terdapat juga papan putih dan tempat duduk yang ditempatkan ditengah-tengah rak.

Seperti yang dikatakan tadi, segenap ruang dan setiap inci dimanfaatkan dengan baik. Jadi ruang berhadapan tangga yang kosong telah di deko dan di ubah menjadi ruang rehat ataupun ruang santai sambil membaca.

Ruang rehat ini dihiasi wall cladding bertekstur batu bata berwarna putih, cukup untuk menampakkan lagi kenaggunan kediaman ini.

Dinding selari dengan pintu masuk utama juga tidak dibiarkan kosong. Malah, diberikan sentuhan yang penuh teliti dan menarik. Cermin panjang melintang yang berbingkai putih digantung bagi memberikan ilusi ruang lapang selain mudah untuk pemilik bercermin dan melihat penampilan sejurus sebelum keluar rumah. Penempatan cermin yang strategik dilengkapi lagi dengan meja konsol yang dihiasi lampu meja accent dan tumbuhan hijau untuk menambah seri ruang.

Ingin melihat transormasi kediaman ini secara ‘live’ jangan lupa ikuti rancangan TV IMPIANA di saluran Astro Prima pada setiap Selasa 12.30 tengahari dan ulangan pada jam 9.00 malam.

Terdapat pelbagai cara untuk menghias kediaman anda sama ada menyesuaikan susunan perabot dengan pelan ataupun memilih warna cat yang bertepatan dengan konsep rumah agar selesa dan nyaman didiami. Sudah tentunya setiap orang mempunyai citarasa dan kepentingan yang tersendiri dari segi rekabentuk perabot, konsep dan flow yang ingin ditonjolkan oleh kerana itu kita perlu pastikan betul betul yang mana paling sesuai untuk diterapkan pada kediaman masing-masing.

Dengan berbekalkan gambar-gambar hasil perkongsian tuan rumah, IMPIANA dapatlah meninjau-ninjau kediaman kecil yang cantik dan selesa ini.

Bagi seseorang atau sebuah pasangan suami isteri ataupun sebuah keluarga yang baru sahaja membeli rumah dan di dalamnya, pasti perkara pertama yang anda fikirkan adalah almari. Ini kerana almari adalah perkara yang penting untuk meletakkan barang dapur, perabot, gambar dan juga pakaian kita. Oleh kerana itu, saya akan kongsikan beberapa jenis almari yang sesuai untuk permulaan rumah anda.

Almari Pakaian Terbuka/Open Walk-in Wardrobe

Selalunya almari sebegini akan diletakkan di ruangan tertentu seperti bilik tidur utama atau bilik pakaian. Jika untuk bilik tidur utama, ia memerlukan ruangan yang besar kerana ada penambahan dari segi partition wall supaya ia boleh menutup ruang almari tersebut. Selain itu, jenis almari pakaian terbuka ini, kelihatan bergaya kerana susunan dalam almari dapat dilihat dengan jelas dalam sebuah ruang. Malahan, ia mudah untuk di ambil kerana ia tidak mempunyai pintu. Sedikit tips jika anda membeli almari ini, sebaik-baiknya kerap Menyusun pakaian supaya ia nampak kemas dan sedap bila melihat.

Almari Berpintu/Built-In Wardrobe Swing Door)

Almari ini adalah almari yang berkonsepkan rekaan dalaman. Almari berpintu swing door ini boleh digabunkan dengan meja belajar, rak buku dan lain-lain lagi.  Peringatan kepada semua juga, ia perlukan ruang tambahan untuk pembukaan pintu dan jika ruang di dalam bilik terhad, maka ia tidak sesuai untuk menggunakan almari berpintu swing door ini.

Almari Berpintu/Built-In Wardrobe Sliding Anti Jump Door

Ini juga adalah almari berpintu, cuma ia menggunakan sliding door dan rekaan almari ini adalah rekaan yang terkini. Almari ini mempunyai bingkai aluminium pada pintu sliding dan ia memudahkan masalah dari pembukaan pintu swing yang dimana memerlukan runag tambahan. Disebabkan ianya adalah sebuah bentuk dan rekaan yang terkini, almari berpintu sliding ini dapat menahan pintu terkeluar dari landasan. Dari sini kita boleh nampak, yang dimana ia merupakan konsep moden dan minimalis. Cuma, almari berpintu sliding ada satu kelemahannya, iaitu, dapat membuka dengan separuh sahaja.

Itu sahaja daripada saya menceritakan tentang jenis almari bagi permulaan sebuah rumah. Sedikit info yang berguna, kesemua almari yang telah saya bahaskan, mampu bertahan selama 10 tahun. Jadi, ia dapat menjimatkan wang kita dan tidak merisaukan apa-apa kerosakkan dalam masa terdekat.


Masih Belum Mampu Gunakan Jubin Pada Dinding Rumah? Apa Kata Pasang 3D ‘Wallpaper’ Ini Sebagai Penyelamat!

Tidak dinafikan, untuk memasang jubin pada dinding rumah sememangnya memerlukan kos perbelanjaan yang amat tinggi bagi melaksanakan hasrat anda itu.

Tetapi kini, ada jalan penyelesaian yang boleh dilakukan bagi anda yang berhasrat untuk memasang jubin pada dinding dengan kos perbelanjaan yang rendah.

Bagi anda yang kurang berkemampuan, anda amat disarankan untuk menggunakan 3D ‘wallpaper’ ini yang ternyata bukan sahaja murah malah boleh menjimatkan kos perbelanjaan anda.

Walaupun hanya menggunakan 3D ‘wallpaper’ dan bukan jubin yang sebenar, lihatlah hasilnya ia  tetap membuat ruang dalaman rumah anda tampak lebih bergaya dan mewah.

Sumber: Facebook Pemburu Tiket Murah

Menerusi episod kelima rancangan Impiana Makeover Ruang Selebriti yang dihiasi dengan Ella Furniture kali ini telah merealisasikan hasrat selebriti terkenal, Raja Azura untuk memberi kejutan makeover dekorasi rumah buat suami tercinta.

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil makeover dekorasi di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Dalam episod kali ini, Raja Azura atau lebih mesra disapa Kak Engku telah memilih ruang tamu di kediamannya sebagai ruang pilihan bagi melakukan transisi perubahan hasil dekorasi yang sedia ada di rumahnya.

Bagi mahu merealisasikan hasratnya itu, Kak Engku memberitahu dia menginginkan dekorasi makeover yang berkonsepkan Melayu Klasik dengan bertemakan warna terang.

Ketika sesi temu bual oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan jenis sofa jenis Modular berbentuk ‘L’ berwarna Olive Green sebagai pilihan untuk merealisasikan konsep yang diinginkan.

Di samping itu, warna cat bagi dinding di ruang tamu kediaman Kak Engku pula telah memilih rona Olive Green di bahagian ‘Feature Wall’ manakala Pale Green pula untuk ‘Non-Feature Wall’

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Kak Engku? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

Tampal “Shera Plank” Dekat Pagar Rumah Untuk Privasi, Modal RM 1K. Shera plank ni dah mula diterima ramai. Ia kebiasaanya, digunakan sebagai kemasan untuk menyerupai susunan papan. Kebiasaanya, shera plank ni menjadi pilihan mereka yang ingin mewujudkan gaya kedesaan terhadap dekorasi atau rekabentuk kediaman.

Salah seorang pemilik akaun Facebook, Cik Puan Pae Faez berkongsi idea penggunaan shera plank sebagai penutup sempadan bagi memberi privasi kepada pengunjug hoestay milik nya.

Projek gigih seminggu ni kami buat dekat homestay. Nak naik batu, modal tinggi. Jadi, kita tutup pakai shera je. Total shera plank yang digunakan adalah dalam 37 keping dengan hanya kos RM 1k. Semuanya siap dalam tempoh 5 hari sebab suami buat sorang

Cantik pun cantik. Secara tak langsung, dapatlah idea nak buat ala-ala pagar macam dekat oversea. Tambah lagi order shera plank dan terus design pagar. Secara tak langsung boleh beri privasi pada kolam juga. Walaupun homestay, tapi kami nak bagi tetamu yang menginak puas hati.

Pasti ramai di kalangan kita yang masih berminat dengan perabot kayu seperti kayu jati yang mewah dan tahan lasak, Tapi bagaimana nak maintain perabot ni agar kekal cantik dan tidak kusam? Itu satu hal, bagaimana pula kita nak hias ruang dengan perabot jati ini agar tidak nampak terlalu klasik atau taste ala old school?

PERABOT LUAR RUMAH YANG SUNGGUH MENARIK DAN TAHAN CUACA. MALAH MUDAH DI PELBAGAI KONSEPNYA

JUGA MENARIK SEBAGAI PERABOT DI DALAM KEDIAMAN. RONA MEWAH DAN MUDAH DIADAPTASI DENGAN APA JUGA ALRIAN.

Elakkan perabot di tempat lembab atau terdedah pada panas matahari. Jika terlalu gelap dan lembab, pasti akan dimusnahkan oleh makhluk perosak yang udah membiak dalam keadaan begini. Manakala jika dijemur begitu aja minyak asli kayu akan kering dan kayu juga akan kelihatan kusam.

ADAKALA PERABOT KITA TERLINDUNG DARIPADA CAHAYA MATAHARI DAN AKAN MENJADI LEMBAP SERTA BERBAU.

BIAR PUN TAHAN LAMA NAMUN JANGAN SESEKALI KITA LEPAS TANGAN TERHADAP KEADAANNYA. PENJAGAAN YANG SEMPURNA MEMBERI JANGKA USIA YANG LEBIH PANJANG

Manakala jika anda mempunyai masalah ruang kediaman yang terlindung dari cahaya matahari pagi atau petang,  tidak  salah jika anda menggunakan langsir sheer atau renda yang membenarkan cahaya masuk. Jangan ditambah kegelapan ruang. Manakala bagi warna, anda boleh memilih warna terang atau citrus. Jingga, kuning lemon malah hijau daun pisang. Elakkan memilih rona perang kerana perabot kayu sangat hebat pengaruhnya pada ruang. Kelak kediaman anda gelap jadinya. Sebaliknya jika suasana agak terik pada petang atau pagi, anda digalakkan memilih rona neutral seperti krim, magnolia atau putih gading. Ia memberi keseimbangan antara perabot dan ruang. Pilihlah rona dingin seperti turquoise atau rona mewah seperti  keemasan pada kusyen kecil sofa anda.

PILIHAN JATI RONA GELAP AKAN LEBIH MEWAH DAN CANTIK JIKA DISEIMBANGKAN DENGAN RONA CERIA DAN MEWAH SEPERTI JINGGA. BIAR TERANG NAMUN IA SEBENARNYA HARMONI DENGAN RONA PERANG.

PILIHAN RONA DINGIN JUGA TIDAK BOLEH DINAFIKAN KEINDAHANNYA. BIAR NAMPAK RUSTIK TETAPI ITULAH NILAI ESTETIKA YANG DIGILAI PEREKA.

Jangan biarkan debu dan habuk melekat pada perabot. Vacum atau lap habuk yang selalunya bersarang di celah-celah cantuman perabot yang mana boleh menjadikan perabot kusam serta lapuk. Gunakan bahan pencuci lembut dan lap sahaja.Segera biarkan ia kering.

Jika anda mahu elemen tradisi seperti perabot jati ini ada, tetapi tidak mahu keterlaluan sebenarnya ia juga boleh disandingkan dengan konsep seperti moden, minimalist malah kontemporari.

GAYA KONTEMPORARI YANG SESUAI DENGAN CITA RASA PEMILIK KEDIAMAN MUDA MASA KINI. BIAR NAMPAK SIMPLE TETAPI KUALITI YANG DIBANGGAKAN.

Terdapat wax khas untuk kayu jati yang memulihkan kembali minyak kayu agar lebih bercahaya dan berseri. Jika menggunakan kain basah untuk mengelap kayu, pastikan ia tidak terlalu lencun terutama kepada perabot yang tidak mempunyai lapisan pelindung kayu seperti syelek.

Di samping elemen tradisi anda boleh olah kembali elemen moden minimalism sebagai penyeri tata hias yang menggunakan kayu jati tetapi tidak terlalu tradisi.

BIAR DIDATANGKAN DALAM PELBAGAI IDEA, WARNA DAN KEMASAN NAMUN JATI TETAP UNGGUL DAN MEMPUNYAI STATUS YANG DIHORMATI OLEH MEREKA YANG BIJAK MENILAI SEBUAH PERABOT.


Guna Campuran 2 Bahan Ini Dapat Elak Kipas Dari Cepat Berhabuk

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Memilih warna permaidani yang sesuai dengan ruang memang sangat penting. Sekiranya pilihan warna yang salah ia mampu mencacatkan pemandangan ruang tamu anda. Ikuti tip ini untuk memilih warna permaidani yang sesuai.

+ Untuk ruang kediaman yang minimalis anda boleh memilih permaidani dengan warna menarik tetapi tidak perlu terlalu banyak motif.

+ Pilih satu warna permaidani sahaja untuk menghadirkan kesan ruangan yang sudah terasa penuh atau banyak perabot.  Namun untuk ruang yang lapang dan kelihatan kosong, anda boleh memilih permaidani dengan kombinasi warna yang bersesuaian.

+ Pilih warna permaidani yang sesuai dengan fungsi ruang. Seperti ruang bilik tidur anda boleh memilih warna yang lembut dan mampu memberikan keselesaan.

+ Untuk ruang tamu, pilih warna permaidani yang mampu membangkitkan suasana ruang. Anda boleh membandingkan warna permaidani dengan reka bentuk sofa, jika sofa bermotif anda boleh memilih permaidani jenis polos dan sebaliknya jika sofa anda tidak bercorak.

+ Untuk menampilkan kesan yang teduh pada ruangan anda boleh memilih warna neutral dengan tekstur yang halus dari bulu-bulu permaidani.

+ Pilih warna yang mampu mencerahkan dan menyerlahkan suasana sebuah ruangan. Misalnya, warna hijau, emas, ungu ataupun warna hitam dan putih.

Ringkas sahaja cat jubin lantai, terus 100% berubah wajah! Nampak macam tangga ‘have-have.’ Cat yang digunakan ialah jenis  epoxy matte finishing.

Anggaran kuantiti cat untuk tangga dengan 16 anak anak kecil dan dua steps besar ialah:

* Warna hitam 1 tin untuk 2 kali layer (cukup-cukup)
* Warna Putih 2 tin (sebab banyak layer untuk dapat finishing yang smooth dan cantik)
* Undercoat 1 tin

LANGKAH DEMI LANGKAH:

1. Sebelum memulakan aktiviti mengecat, bersihkan tangga terlebih dahulu. Biarkan sehingga kering.

2. Selepas itu ‘undercoat’ dahulu semua 2 layer.

3. Kemudian barulah cat colour. Mulakan dengan warna putih dan hitam.

4. Disebabkan perlu mix dengan hardener untuk elak bazirkan cat, bahagi-bahagikan jumlah cat itu untuk mix dengan hardener.

5. Tidak perlu bancuh terus 1 tin cat sebab apabila kita sudah mix dengan hardener, perlu terus guna. Kalau tak, cat akan keras selepas tu. Jadi untuk berjimat dan tidak membazirkan duit dan cat, So nak jimat dan tak nak bazirkan duit & cat, saya bahagi-bahagikan mengikut nisbah yang sesuai.

KETERANGAN BERGAMBAR:

ARTIKEL BERKAITAN:

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Jika bercakap tentang teknologi, satu perkara yang boleh kita persetujui ialah ianya sentiasa boleh ditambah baik. Tidak kira betapa pintarnya ciptaan tersebut, pasti ada kekurangan. Hal ini termasuklah gadget atau alatan elektronik yang mempunyai wayar atau kabel berselirat dan berpintal-pintal seperti yang terdapat pada tv, wi-fi, telefon, komputer dan bermacam lagi barang dirumah yang bukan sahaja merimaskan, malah memburukkan pemandangan. Aktiviti mengemas rumah juga pasti akan terbantut dengan kehadiran wayar-wayar yang mengganggu dan menyakitkan mata tersebut. Selagi boleh disorok, memang kita selit saja wayar dimana-mana tapi bila sudah terlalu banyak, panjang dan berbelit, nak tak nak terpaksa biarkan berjuntai dan tidak berkemas.

Tapi tahukah anda bahawa dengan sedikit kreativiti, anda boleh menukar ‘keserabutan’ tersebut menjadi lebih kemas dan menarik? Dan yang penting, tak perlu berbelanja banyak pun untuk menjadikan kediaman anda lebih selesa dan sedap mata memandang. Disini IMPIANA sudah kumpulkan beberapa idea bernas yang boleh anda jadikan panduan dan ilham. Selamat mencuba!


Batu Krikil, Bina Laman Bajet, Cantik Dan “Less Maintenance”

Penggunaan batu kerikil sebagai kemasan lantai laman bukan lah sesuatu yang baru. Ia menjadi pilihan bagi pemilik yang inginkan lantai landskap atau laman padu namun masih poros dan mudah diselenggara. Adakalanya, landskap atau kediaman yang dihampari dengan batuan kerikil ini kelihatan lebih menarik walaupun tanpa sebarang perincian.

APA ITU BATU KRIKIL?
Batu kerikil biasanya diperbuat dari pecahan batu granit. Kebiasaanya, saiz batu krikil terdiri daripada 2mm-75m. Ia merupakan salah satu bahan asas yang digunakan untuk pembinaan. Ia juga menjadi pilihan sebagai turapan jalan yang mempunyai penggunaan tidak lasak seperti “drive way” dan lantai landskap

APAKAH KEGUNAAN BATU KRIKIL DI LAMAN?
Selain sebagai lapisan asas permukaan berturap lantai landskap, batu krikil juga sesuai digunkan untuk membuat laluan pejalan kaki, lantai patio, driveways dan pelbagai lagi. Ada juga yang menggunkan batu sebagai sungkupan tanaman. Batu krikil yang digunakan sebagai sungkupan bukan sekadar kemas, malah dapat mengawal pertumbuhan rumpai dan mengekalkan kelembapan

APAKAH TEKNIK TERBAIK UNTUK MEMASANG BATU KRIKIL DI LAMAN?
Berbanding bahan hardscape yang lain, pemasangan batu kerikil di laman lebih mudah. Secara umumnya, tentukan terlebih dahulu ruang yang perlu diletakkan batu krikil. Bersihkan permukaan tersebut dari sebarang rumpai.

Untuk pemasangan batu krikil sebagai laluan, sebaiknya selepas menentukan ruang yang hendak di letakkan, korekkan sedikit tanah dengan kedalaman 6 inci. Lapisan pasir sebagai asas diperlukan antara 1-1.5 inci tebal. Seterusnya baru diletakkan krikil dengan ketebalam 3 inci. Pasir tadi berfungsi menstabilkan kedudukan batu krikil di bahagian atas disamping menjadi kawasan laluan air.

Namun, disibabkan sifatnya yang berderai dan mudah beralih atau bergerak jika menerima tekanan, sebaiknya letakkan sempadan yang kukuh untuk mengelak masalah tersebut. Jika dibiarkan, lama kelamaan kawasan yang dihampar batu krikil akan makin berkurangan

APA YANG PERLU DILAKUKAN UNTUK MEMASTIKAN PERMUKAAN KRIKIL SENTIASA CANTIK?
Untuk membersihkan sampah yang terperangkap di atas permukaan krikil, anda hanya perlu gunakan penyembur angin atau pencakar rumput. Teknik ini dapat memastikan batuan krikil yang dihamparkan sentiasa kelihatan baru. Batu krikil tidak mereput, namun lama kelamaan ia akan mendap terutamanya apabila menerima tekanan. Sebaiknya, kawasan yang telah mendap perlu di tambak dengan batu baru sekurang-kurangnya 3-4 tahun sekali

Epsom salt sebenarnya banyak kegunaan di laman atau pun kebun. Ia bukan sekadar menyihatkan tanaman malah ada lagi 13 kebaikkan tanaman di laman:

1. Maniskan buah
Tabur satu sudu epsom salt untuk setiap 1 kaki persegi kawasan kebun atau laman untuk meningkatkan kadar chlorophyll di dalam sel tanaman. Apa bila chlorophyll meningkat ia akan memudahkan proses photosynthesis, meningkatkan imuniti tanaman serta produktiviti.

2. Membantu tanaman menyerap lebih nutrien
Jika anda menggunakan epsom salt sebagai baja, tanaman anda akan menerima nutrien yang mencukupi mengikut keperluan . Ini kerana epsom salt mengandungi magnesium , nitrogen, phosphorus dan sulfur

3. Tomato berjus
Kebiasaannya, pokok tomato akan mengalami masalah kekurangan magnesium terutamanya apabila ditanam di dalam pasu. Untuk menyelesaikan masalah ini, bancuh 2 sudu epsom salt bersama 1 galon air.Semburkan sebatian ini pada keseluruhan tanaman termasuk permukaan tanah setiap 2 minggu sekali.

4. Menstabilkan tanaman selepas transplant
Setiap kali proses pemindahan tanaman atau transplant, ia akan berada dalam keadaan lemah. Oleh itu, ia akan mengambil masa untuk pulih sepenuhnya. Untuk mempercepatkan proses pemulihan tersebut, taburkan satu sudu epsom salt pada medium tanaman di sekitar pokok dan tutupkan permukaan garam tersebut dengan tanah sekali lagi.

5. Elak daun kuning
Antara punca daun menjadi kuning adalah disebabkan oleh masalah kekurangan magnesium. Magnesium merupakan salah satu komponen yang diperlukan untuk membentuk chlorophyll. Untuk atasi masalah ini, taburkan epsom salt pada pangkal tanaman 1 sudu bagi setiap 12 inci ketinggian keseluruhan tanaman. Lakukannya 1 bulan sekali sehingga daun bertukar menjadi hijau

6. Elak daun kerinting
Antara punca daun kerinting adalah disebabkan kekurangan magnesium. untuk atasi masalah ini, larutkan 2 sudu besar epsom salt di dalam 1 gelen air dan semburkan terus pada daun

7. Meningkat hasil cili
Taburkan satu sudu besar epsom salt pada pokok cili setiap minggu. Ia dapat membantu mempertingkatkan hasil cili

8. Ros berkembang mekar
Penggunaan epsom salt sebagai baja pada pokok ros setiap minggu berupaya menggalakkan penghasilan kudup bunga dan ros yang berkembang mekar di laman.

9. Mengawal dan memusnahkan rumpai
Selain menggunakan racun rumpai, anda boleh gunakan epsom salt. Larutkan 1 liter cuka bersama 2 sudu besar cecair pencuci pinggan dan 4 sudu epsom salt. Kacau rata dan semburkan pada rumpai

10. Menyihatkan tanaman berpasu
Tanaman berpasu mudah dan cepat mengalami masalah kekurangan magnesium berbanding yang ditanam terus pada tanah. Oleh itu, untuk mengatasi masalah ini larutkan 2 sudu besar epsom salt bersama 1 galon air. Siram tanaman berpasu dengan larutan tadi sebulan sekali.

Kebiasaannya, Pokok buah Dah Tua sudah pasti hasilnya semakin berkurangan. Letak lah baja apa pun sekali, struktur pokok sukar untuk dipulihkan. Jadi ada yang akan kata mabuk daun dan tebang je pokok yang dah tua.

Sebenarnya, pokok tua pon boleh diremajakan melalui cantuman atau kaedah kahwin pokok. Kebanyakkan penggiat industri banyak menggunakan kaedah ini. hasil perkahwinan ini, pokok bukan sekadar lebih cepat matang malah menghasilkan buah lebih berkualiti dengan cepat dan rendang. Boleh petik tanpa perlu guna galah atau tangga tau.

ini langkah-langkah yang perlu anda lakukan:

1. Pilih batang pokok yang sihat dan berukuran lebih daripada 2 inci lebar.

2. Potong bahagian batang yang tidak diperlukan. Tempat yang akan dijalankan proses kahwin nanti perlu 4 hingga 6 kaki tinggi dari tanah. Selebihnya dipotong keseluruhan. Sebelum dipotong, pastikan gergaji atau pisau yang digunakan bersih dan tajam bagi mengelak bakteria membiak.

3. Potong sedikit bahagian kulit pokok mangga dengan menggunakan pisau sebagai poket untuk cantuman anak pokok baru

4. Sediakan tunas atau ranting berukuran 1 kaki yang sesuai untuk cantuman dan di potong baji di bahagian pangkanya. Buang semua daun kecuali daun pucuk yang paling muda.

5. Letakkan ranting yang telah dibaji tadi ke dalam poket yang telah disediakan. Dan pastikan bahagian baji bersentuhan dengan dahan. Ikat dengan tali rafia untuk mengukuhkan kedudukan ranting pokok baru.

6. Sapukan cat kalis air bagi mengatasi serangan penyakit pada bahagian dahan yang di potong,

P/S: Untuk peringkat awal tumbesaran tunas cantuman, ia memerlukan sokongan. Ikat pada pandang besi atau buluh buat sementara waktu sehingga betul-betul kukuh.

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

2 bahan utama yang digunakan iaitu telur dan yogurt punya peranan masing-masing. Umum tahu, telur kaya dengan kalsium dan ia antara nutrien terpenting yang diperlukan dalam tumbesaran tanaman terutamanya dari jenis sayuran dan buah-buahan. Manakala yogurt mempertingkatkan jumlah mikro di dalam tanah.

Bahan:
20 biji telur
ragi 1/4 je
1 Liter yogurt
molasses / gula merah

Cara buat:

1.20 biji telur di masukkn ke dalam bekas dan kacau. Kulitnya jgn buang yer. Tumbuk sampai halus dan masukkan di dalam telur yang telah dikacau.

2.Masukkan molases/gula merah ke dalam bekas berisi telur tadi dan kacau sehingga sebati.

3.Masukkan yogurt 1 L

4.Setelah bancuhan sebati, masukkan 1/4 ragi di dalam bekas tersebut, pastikan ragi dihancurkan dan kacau sehingga sebati

5.Setelah siap.tapai selama 15 hari. Sedia untuk diguna


Bekas Hiasan Isi Arang Untuk Hilangkan Bau Hapak Dan Kepam

Sekarang ni walaupun musim panas tapi petang-petang kerap jugak hujan. Kasut pun selalu je lembap

Salah satu masalah orang duduk rumah takde tanah ni, pintu utama & rak kasut tak kena cahaya matahari. Kalau kena panas matahari tu, boleh gak kasut yang lembap kering dengan sekata. Ni paham ajelah macam mana baunya bila kasut selalu lembap

Walaupun guna pewangi udara, bau hapak tu tetap ada & sesekali terhidu juga bila angin sepoi-sepo bahasa gitu. Banyak bahan-bahan boleh diguna untuk kurangkan bau-bauan yang tak menyenangkan ni seperti soda bikarbonat, serbuk kopi, cuka, dan lain-lain. Saya gunakan arang biasa je sebab murah & boleh dapat banyak. Boleh juga gunakan arang untuk bakar-bakar (briquette) tapi harganya lebih mahal dan ia juga cepat berkulat. Bila berkulat kena bersihkan (kikis dan buang bahagian berkulat kemudian jemur matahari) sebab tak elok untuk kesihatan nak-nak kalau anak ada eczema, asthma, masalah pernafasan atau alergi.

Bau hapak/kasut lembap

Simpul arang dalam stokin lama (yang nipis) & masukkan ke dalam kasut atau simpan arang dalam bekas. Jika guna penutup, pastikan ia berlubang²

Bergantung pada tujuan penggunaan, korang boleh gunakan bekas atau hancurkan sedikit arang agar jadi serpihan kecil & bungkus dalam uncang kecil untuk digantung. Boleh juga gunakan arang dalam hiasan bunga/pasu. Titiskan essensial oil jika suka. Arang gak boleh kurangkan bau durian yang kuat dalam kereta/rumah.

Sebaik²nya masukkan arang ke dalam bekas supaya tak mengganggu ruang penyimpanan. Kalau korang rajin, lap peti sejuk dengan kain lembap yang dah dititiskan esen vanila untuk bau yang segar

Letakkan bekas berisi arang berdekatan tong sampah (terutamanya sampah basah & berbau). Yang ada anak kecik yang masih poo² dalam pampers pun elok la guna arang ni haa..

Letak bekas berisi arang atau gunakan arang untuk hiasan bunga di dalam tandas. Kesannya lebih efektif lagi kalau gunakan bersama homemade spray serbaguna (boleh tengok post saya yang lama)

Letakkan bekas berisi arang berdekatan bekas pasir kucing/cat litter untuk mengurangkan bau

Sambil-sambil gunakan arang untuk serap bau busuk, boleh jadi idea dekorasi jugak tau. Ni saya kongsikan beberapa idea cara guna/dekorasi dari arang & bahan² recycle je

Rutin mencuci dan mengemas rumah sememangnya perlu dilakukan secara mingguan. Sekali culas, tugasan jadi berganda dan lebih membeban. Dalam mencucui dan mengemas kediaman sudah pasti keperluan lain perlu tersedia untuk memudahkan kerja. Sebab itu, ramai yang sanggup berhabis duit untuk membeli peralatan termasuklah berus, penyapu, sabun dan sebagainya yang mahal.

Hakikatnya, anda boleh jimat dengan hanya menggunakan bahan-bahan yang murah dan mudah. Berikut tip-tip mencuci dan mengemas rumah SUPER MUDAH dan MURAH dengan hanya menggunkan bahan dapur yang sangat membantu anda

ELAK HABUK MELAKAT PADA PERABOT

Lap perabot dengan semburan pelembut pakaian. Campurkan 1 bahagian pelembut pakaian ke dalam 10 bahagian air bersih dan letakkan di dalam botol semburan. Goncang perlahan jangan sampai berbuih dan sedia untuk digunakan. Pastikan semburan pada permukaan perabot kering sepenuhnya setiap kali digunakan

KILATKAN PERMUKAAN JUBIN

Tidak kiralah sama ada pada permukaan counter top atau lantai, untuk pastikan ia sentiasa kelihatan bersih dan berkilat mop kan dengan bancuhan air panas dan cuka

PENYEGAR UDARA TAHAN LAMA

Campurkan 1 bahagian cuka dan satu bahagian pelembut pakaian di dalam botol penyembur. Goncang dan semburkan pada fabrik di rumah seperti langsir dan sofa. Aroma wangi tahan lebih lama

PENYEGAR TANDAS

Campurkan 1 sudu kecil soda bikarbonat + 1 sudu kecil cuka + 1 cawan air di dalam botol semburan. Setiap kali selepas digunakan, semburkan campuran air ini di sekeliling tandas untuk menghilangkan aroma tidak menyenangkan yang tererangkap

WANGIKAN PETI SEJUK

Cuci peti sejuk seminggu sekali. Keluarkan semua bahan, dan bersihkan. Langkah terakhir, titiskan sedikit asen vanilla di atas kain bersih dan lap keseluruhan permukaan dalam peti sejuk. Tutup dan biarkan 30 minit sebelum masukkan semula barang untuk disimpan

HILANGKAN DAKI DAN KOTORAN DEGIL DALAM SINKI

Potong dua sebiji lemon dan sental permukaan sinki dengan lemon tersebut. Jika terdapat kotoran degil, campurkan jus lemon dengan garam menjadi pes. Sental kotoran yang degil tadi dengan menggunakan berus gigi dan pes lemon kemudian bilas sehingga bersih dengan air panas

Sedar atau tidak, ada antara kita yang mempunyai masalah kaki berbau. Bau semerbak yang meloyakan ini bukan sahaja boleh memalukan diri malah juga membuat orang sekeliling tidak selesa.

Pasti ramai yang ingin tahu cara untuk mengatasi masalah besar ini kan? Terima kasih buat pengguna Facebook, Puan Iza Abu Bakar yang telah berkongsi satu petua yang mungkin berkesan menyelesaikan masalah kaki berbau. Mari kita semak.

TIPS HILANGKAN BAU KAKI MENYENGAT HIDUNG DENGAN TIGA BAHAN JER

Masalah kaki berbau ni ramai yang mengalaminya kan. Nak nak lagi kalau kaki tidak dijaga dan dicuci dengan betul. Sekali buka kasut, ooo mak aiii boleh pengsannn uuuiii.

Tapi jangan risau, korang boleh cuba tips ni. Ianya senang je nak buat. Ok, jom kita try.

BAHAN BAHAN :
1. Listerine
2. Cuka putih
3. Air
4. Besen

CARA CARANYA :

1. Mula mula korang ambil besen dan tuangkan Listerine. Kemudian masukkan sedikit cuka putih dan air. Pastikan kuantiti ni cukup untuk kita merendam kaki ye.

2. Lepas tu korang rendamkan kaki korang dalam besen yang berisi campuran tu lebih kurang 30 minit. Sesambil tu korang pun boleh layan lagu atau baca majalah.

3. Jika korang amalkan secara konsisten, in syaa Allah segala bau yang menyengat hidung, kulat dan kuman yang menyebabkan kaki korang berbau dan bercagu tu akan hilang tau.

4. Yang bestnya kulit kaki korang akan lebih cantik dan sihat je. Haaa, baru la best sarung kasut kan.

Selamat mencuba ok.

Korang yang nak share, dialu alukan tau. Semoga dengan perkongsian ini dapat memberi manfaat untuk kengkawan yang ada masalah ni.

SUMBER : IZA ABU BAKAR

Sebelum pilih langsir, ambil tahu ketebalan, keperluan dan kegunaan. Terdapat pelbagai pilihan ketebalan langsir di pasaran. Setiap jenis sebenarnya bukan hanya direka bergantung kepada ketetapan konsep tetapi juga dari segi kegunaannya. Sebab itu, ada antara kediaman akan menggunakan langsir lebih dari satu lapisan.

Ketebalan serta pilihan warna kain langsir amat penting dalam kegunaan kita seharian di dalam rumah. Oleh itu, sebelum memilih fabrik untuk membuat langsir. Tentukan terlebih dahulu ketebalan langsir yang anda perlukan. Bukan sekadar melihat rekaannya sahaja

Penapis Cahaya Matahari

Ada juga pemilik yang gemar memilih 2 gabungan atau lapisan langsir  iaitu langsir siang dan malam. Langsir malam dipilih daripada fabrik tebal, jacquard, baldu, linen, satin, polyester, scotchguard, kain kapas atau berwarna kegelapan. Manakala pada waktu siang tirai langsir malam akan di singkap ke sisi.

Hanya menggunakan langsir siang jenis nipis agar cahaya boleh masuk tetapi masih dapat mengekalkan privasinya. Langsir siang ini kebiasaanya terdiri daripada fabrik yang nipis bercirikan polos cahaya serta dikenali sebagai sheers. Jenis fabriknya adalah daripada kapas, silk dan polyster.

Penghadang bising

Selalunya apabila kita makan di dapur, pasti kita tidak mahu diganggu walaupun bunyinya datang dari ruang tamu. Solusi terbaik adalah dengan memasang langsir berkain tebal dengan pilihan warna yang tidak gelap seperti kelabu muda dan lain-lain. Ini kerana ia berupaya mengurangkan kadar bunyi bising sebanyak 40% daripada bunyi asal. Oleh itu, pemasangan langsir tebal sebagai pemisah di ruang dapur tidak dapat mengganggu aktiviti di ruang tamu

Penyeri dalam rumah

Selain daripada dua point di atas, langsir juga berperanan sebagai cerminan kepada pemilik kediaman.  Langsir berupaya bertindak sebagai penyeri kepada pintu dan tingkap yang menjadi elemen utama dalam rumah, ia mampu untuk menyembunyikan bentuk asal tingkap yang rekaannya kurang menarik. Kalau tingkap saiz kecil, langsir potongan lebar mampu untuk mengubah skop mata agar ianya menjadi ilusi luas pada ruang berhampiran tingkap berkenaan.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!